Amy Hennig Terkejut EA Tiba-Tiba Bertukar Angin Ke Game Single-Player Melalui Star Wars: Jedi Fallen Order

Kira-kira dua tahun lalu, EA telah mengumumkan yang mereka membatalkan sebuah game Star Wars yang berdasarkan story single-player — iaitu game yang diketuai oleh pencipta siri Uncharted, Amy Hennig.
Amy Hennig.
Apa alasan yang dikeluarkan EA ketika itu apabila mengumumkan pembatalan game yang mempunyai nama kod Ragtag itu? Game single-player tidak lagi relevan untuk menjana keuntungan.
Kemudian, kontroversi loot box dan microtransaction dalam Star Wars Battlefront 2 pun muncul. Dan segalanya berubah selepas itu.
Seperti yang kita tahu, EA telahpun memperlihatkan kali pertama kepada umum Star Wars: Jedi Fallen Order, sebuah game story single-player yang dibangunkan Respawn. Terbaru, bercakap kepada Eurogamer, Amy Hennig telah memberikan reaksi beliau tentang langkah EA yang seolah “menjilat semula ludah” mereka sendiri tentang genre single-player.
Memberikan komennya tentang tweet yang dikeluarkan akaun rasmi EA Star Wars yang mengatakan “tiada microtransactions, tiada loot box”:
“Aneh! Saya harus berterus terang dengan kamu. Maksud saya, ia datang daripada akaun Twitter EA Star Wars, jadi ia semestinya dalam perancangan, tapi saya tidak pasti sama ada komen mereka tentang projek kami [Ragtag] suatu ketika dulu dah mati?”
https://twitter.com/EAStarWars/status/1116917677115760640
“Terdapat banyak perubahan dalam industri pada setiap waktu. Ketika berada dalam EA, kami berbelah bahagi tentang apa yang syarikat penerbitan mahukan. Semua orang cuba untuk dapatkan apakah langkah yang tepat.”
“Ini semua mungkin hanya spekulasi saya, saya tak tahu kenapa secara tiba-tiba mereka bertukar angin, kerana ia [single-player] sememangnya tidak boleh diterima semasa kami mengusahakan Ragtag! Tapi kamu tahulah, macam-macam boleh berubah. [Keputusan untuk membatalkan Ragatg] dibuat pada pertengahan tahun 2017. Kami hanya tahu tentangnya pada Oktober 2017. Jadi, ia hampir dua tahun lalu, dan banyak telah berubah dalam waktu itu, dan banyak kecaman secara umum menentang idea bahawa gamers tidak mahu game single-player yang mempunyai kesudahan tanpa mode-mode ekstra ini semua. Pastinya mereka mahukan, pastinya kami mahukan. Jadi mungkin ini hanya demonstrasi perubahan strategi daripada EA.”

Mengisahkan seorang Padawan yang terselamat daripada malapetaka Order 66 dan mengembara ke galaksi selepas berakhirnya Jedi Order, ia bakal membawakan genre third-person action adventure.
Star Wars: Jedi Fallen Order akan dilancarkan pada 15 November 2019 untuk PC, PS4 dan Xbox One.


Apex Legends Mainkan Plot Twist Dalam Memperkenalkan Legend Baru Untuk Season 4

Jangan terkeliru dengan Legend bernama Forge yang dilaporkan akan dibawakan dalam Apex Legends Season 4 kerana itu memang plot twist yang sengaja dimainkan oleh Respawn Entertainment.
Setelah mengumumkan Forge dalam laman rasmi, mereka keluarkan pula trailer sinematik yang mengejutkan apabila Forge dibunuh oleh Revenant dalam satu temuramah televisyen. Kemudian, dalam trailer pelancaran Season 4, mereka mengesahkan bahawa Revenant lah sebenarnya Legend baharu yang akan diperkenalkan dalam musim akan datang ini.
Dalam trailer ini, Revenant kelihatan cukup menggerunkan. Satu karakter pembunuh misteri robotik yang dahulunya hidup sebagai seorang manusia biasa. Korang boleh tontonnya di bawah:

Season 4 dalam Apex Legends akan dilancarkan pada 4 Februari ini untuk PC, PS4 dan Xbox One.


Xbox Live Dinilai Sebagai Rangkaian Permainan Video Paling Laju dan Dipercayai

Kajian yang dilakukan sendiri oleh IHS Markit, agensi penganalisa perniagaan mendapati Xbox Live ialah rangkaian permainan video yang paling laju dan paling dipercayai.
Dengan mengukur pengalaman rangkaian, IHS Markit memfokuskan kepada “prestasi rangkaian teras yang disampaikan dalam setiap sudut semasa gameplay dijalankan.”
Secara asasnya, kajian tersebut dibahagikan kepada tiga kategori untuk Xbox Live dan PlayStation Network iaitu Reliability, Speed dan Overall Quality.

IHS Markit menguji rangkaian dalam tetapan makmal terkawal serta “persekitaran dunia sebenar di mana pemain tinggal dan bermain.”
Kajian tersebut mendapati :

Speed: menurut kajian IHS Markit, Xbox Live nyata lebih laju dalam kategori kelajuan rangkaian termasuk ujian mengukur masa untuk log masuk ke perkhidmatan permainan, menyertai rakan-rakan di satu pihak dan membuat naik imej ke dalam rangkaian perkhidmatan.
Reliability: pemain Xbox Live disconnected (terputus) daripada permainan lebih kurang daripada pesaingnya. IHS Markit mengukur berapa kerap rangkaian telah berjaya membolehkan peminat permainan video untuk menyertai perkhidmatan rangkaian, log masuk ke pelayan permainan dan bermain dalam game match tanpa sebarang gangguan.
Overall Quality: Xbox Live diletakkan dalam kedudukan teratas dalam kategori pengalaman keseluruhan termasuk ujian mengukur kelajuan untuk menjemput rakan-rakan ke dalam party dan mengukur kualiti voice chat.

Keseluruhan kajian itu berdasarkan kepada prestasi multiplayer daripada lima game Xbox One dan PS4 paling laris, khusus diuji pada bulan Jun dan Julai pada musim panas.
Pada asasnya, kajian tersebut adalah terhad pada dua bulan sahaja dan walaupun ia mendedahkan data yang menarik, ia bukanlah satu petunjuk yang bagus untuk prestasi keseluruhan rangkaian untuk platform.
Sumber : Gamezone


Bila Abah Review PS+: Gauntlet Slayer Edition

Hola!! Gamers, seperti yang Abah janjikan, jom kita follow review untuk game free PS+ pilihan Abah kali ini iaitu Gauntlet Slayer Edition.
Best Sangat Ke Game Ni?

Bila Abah tengok sahaja game free untuk bulan Disember ni, Abah ingat game ni tak best. Tapi apa salahnya download dulu dan try, tak rugi pun kan.

Rupa-rupanya Gauntlet Slayer Edition memang seronok untuk dimainkan, ala-ala game Diablo gitu. Berkonsepkan hack and slash, dungeon crawler ini memang comel dengan pilihan-pilihan character yang menarik.
Game ini mempunyai 3 mode yang boleh dimainkan iaitu Campaign, Endless dan juga Colosseum.

Korang akan diberikan 4 jenis character untuk di mainkan. Wizard, Elf, Warrior dan juga Valkyrie dan mengembara meredah ke dalam dungeon – membunuh musuh-musuh, mencari coin dan juga mencari jalan keluar.
Dan yang menariknya korang boleh mainkan game ini secara solo ataupun secara multiplayer. Lagi ramai lagi syokkan, bergabung tenaga dan kuasai dungeon dengan tiada perasaan takut.

Untuk memulakan game ini amat mudah, pilih character yang korang ingin pakai, pilih dungeon kemudian tunggu wave-wave musuh yang datang, dan apalagi bunuh la. Jangan lupa lak untuk kumpul semua coin yang bertaburan di sekitar dungeon kerana korang boleh gunakan coin itu untuk upgrade weapon, baju ataupun aksesori korang.

Bagi Abah juga, game ini amatlah straight forward. Tak perlu korang susah payah untuk menyelesaikan puzzle, hanya bunuh musuh-musuh, pungut apa yang patut, dan juga cari jalan keluar dari dungeon tersebut.

So Abah rasa game ini sesuai sekiranya untuk dimainkan oleh anak-anak korang kerana tiada keganasan yang melampau, dan juga game ini memang bersifat santai. Abah kadang-kadang pun terlajak main game ni walaupun pada mulanye nak main sekejap je.
Apa Abah Rasa?
Pada Abah, game ini memang bersesuain dengan jiwa Abah, simple dan santai. Korang boleh mainkan bila-bila masa tanpa perlu memikirkan untuk rushing leveling ataupun menyelesaikan game ini dengan cepat. Tiada puzzle dan amat mudah untuk dimainkan sehinggakan korang boleh bagi anak korang join sekali. Jelas sekali korang boleh berhenti sekejap sekiranya bini korang mintak tolong uruskan anak korang nanti.
Download Jangan Tak Download!! Rugi Kalau Tak Download


Cyberpunk 2077, The Witcher 3 Versi Konsol Generasi Terkini Ditunda Ke Awal 2022

Awal bulan lalu, CD Projekt Red ada menyatakan yang mereka masih lagi menyasarkan versi konsol generasi terkini untuk Cyberpunk 2077 dan The Witcher 3: Wild Hunt akan dilancarkan pada tahun 2021, namun mereka tidak dapat janji.
Terbaharu, seperti yang dijangka, CDPR telah mengumumkan penundaan tarikh pelancaran untuk kedua-dua game itu untuk versi PS5 dan Xbox Series.
Untuk Cyberpunk 2077, mereka menyasarkan pelancaran pada suku pertama 2022, manakala The Witcher 3: Wild Hunt pula disasarkan pada suku kedua 2022.

IMPORTANT PRODUCTION UPDATE pic.twitter.com/KOnaIVOt4v— CD PROJEKT RED (@CDPROJEKTRED) October 20, 2021

Kepada mereka yang sudah membeli Cyberpunk 2077 dan The Witcher 3: Wild Hunt di PC, PS4 dan Xbox One, kemaskini versi generasi terkini ini akan diberikan secara percuma.
Buat masa ini, Cyberpunk 2077 dan The Witcher 3 boleh saja dimainkan di PS5 dan Xbox Series, namun hanya dalam versi generasi lalu (PS4/Xbox One).


Snow Horse: Kuda Atas Snowboard Untuk Steam dan Xbox! Apakah?

Ini lagi satu game pelik yang mendapat perhatian kitorang di JomGaming – Snow Horse! Apakejadahnya kuda main snowboarding?

So, gamers on Steam dan Xbox One akan boleh memiliki game Snow Horse ini di awal 2016 nanti! Tapi kenapa kuda? Kenapa atas snowboard?

Walaupun ianya mungkin kelihatan seakan game snowboarding yang lain (siapa main SSX kita geng!), tetapi Snow Horse ini sememangnya dibikin untuk gelak tawa sebenarnya!
Selepas .gif game ini dikongsikan oleh developer Chris Figueroa di Twitter pada Oktober 2015 lepas, Snow Horse mendapat perhatian dari pelbagai pihak – termasuk di akaun Twitter E3 pada masa itu!
Korang berminat nak tengok game ini dalam pembikinannya? Lawati Facebook diorang!


Steam akan tamatkan sokongan untuk Windows 7, 8 pada 2024

View this post on Instagram            A post shared by JomGaming (@jomgaming)


Idea Days Gone 2 Dilaporkan Ditolak Oleh Sony, Bend Studio Pernah Terlibat Dalam Uncharted Baru

Bloomberg telah mengeluarkan satu artikel yang cukup panas. Selain mendedahkan tentang projek remake The Last of Us, Bloomberg turut melaporkan tentang satu lagi francais milik Sony.
Idea sekuel Days Gone yang disediakan oleh Sony Bend Studio dilaporkan telah ditolak oleh Sony, sekaligus memaksa studio itu kini sedang membangunkan hak intelek (IP) atau game baharu.
Isi yang ditekankan dalam laporan Bloomberg ini adalah bagaimana syarikat itu mengendalikan projek-projek dengan studio-studio di bawahnya. Sony Bend Studio dikatakan telah diletakkan di bawah dua projek untuk membantu Naughty Dog, iaitu mode multiplayer The Last of Us Part II dan satu lagi projek Uncharted yang belum diumumkan.
Keputusan ini dibuat setelah Sony dikatakan menolak idea sekuel Days Gone oleh Sony Bend Studio, walaupun mencatatkan jualan yang sederhana (tidak begitu bagus, tidak begitu teruk). Disebabkan perkara ini, beberapa pekerja Sony Bend Studio telah meninggalkan studio, antaranya dua pembangun utama disahkan meninggalkan Sony Bend Studio pada Disember 2020.
Walau bagaimanapun, menurut Bloomberg lagi, ketika ini Sony Bend Studio sudah tidak lagi terlibat dalam pembangunan projek baharu Uncharted tersebut, atas preminat studio itu sendiri. Sebaliknya, mereka kini sedang membangunkan sebuah game lain serba baharu.
Dari segi jualan dan reviu, Days Gone tidaklah menunjukkan prestasi yang begitu memberangsangkan. Namun, bagi mereka yang sukakan game ini, pastinya ini merupakan satu berita buruk.
Sama-sama kita nantikan apa-apa respon daripada Sony terhadap dakwaan ini.


Pemain Ini Cipta Elden Ring Untuk Game Boy, Dan Korang Boleh Mainkannya Di Browser

Elden Ring merupakan salah satu game yang dijangka bakal memenangi banyak anugerah game terbaik pada tahun ini.
Namun, pernah tak korang terfikir, macam mana rupanya kalau game keluaran FromSoftware ini dilancarkan untuk Nintendo Game Boy?
Seorang pemain ini telah berkongsikan di Reddit (u/-shin-) bahawa beliau telah membikin semula Elden Ring, tapi membayangkannya dilancarkan untuk Game Boy. Apa yang lebih menarik adalah game demake ini boleh dimainkan oleh sesiapa sahaja secara percuma melalui browser.
Sememangnya demake ini kelihatan sangat comel serta grafik dan animasinya penuh nostalgia. Lengkap dengan elemen-elemen ikonik daripada Elden Ring seperti gerakan berguling-guling dan paparan “You Died”.
Korang boleh mainkan game ini melalui browser di shin.itch.io/elden-ring-gb

 I made an Elden Ring demake for the Game Boy! You can play it in browser or on console right now! from Eldenring


Trailer Terbaru Dari Kojima Productions Di Comic Con 2016

Trailer kelihatan seperti di dalam laut bersama paus berenang, tetapi di angkasa lepas. Errr…

Ini bukanlah trailer untuk Death Stranding tapi merupakan trailer bagi logo Kojima Productions. Nampaknya tema laut dan paus berulang kali digunakan oleh studio terbabit. Video ini telah dikongsi oleh Hideo Kojima semasa sesi temuramah beliau di Comic Con, San Diego.
Buat masa ini, Kojima Productions dalam proses menyiapkan Death Stranding – Sebuah game menampilkan pelakon The Walking Dead, Norman Reedus dalam cinematic teaser yang telah diumumkan di E3 baru-baru ini.
JomBaca: Death Stranding: Game Terbaru Oleh Kojima Productions Diumumkan!


Google Play Games: Aplikasi Rasmi Main Game Mobile Di PC, Kini Sesi Beta Di 3 Negara Asia

Google akan memudahkan para penggemar game mobile untuk memainkannya di Windows PC dengan pengenalan sebuah aplikasi rasmi di PC.
Digelar Google Play Games, ia akan memudahkan para pemain untuk browse dan muat-turun game-game mobile di PC. Para pemain boleh berhenti dan menyambung game mobile kegemaran di mana-mana peranti, termasuklah telefon, tablet, Chromebook dan Windows PC. Dalam kata lain, ia menyokong fungsi cross-progression.
Lebih menarik, para pemain boleh bermain game mobile di skrin yang lebih besar, serta memanfaatkan penggunaan input mouse dan keyboard. Harus diingat, Google Play Games tidak menggunakan teknologi streaming, sebaliknya akan berjalan secara native di PC.
Buat masa ini, Google Play Games baru memasuki sesi beta di tiga buah negara Asia, iaitu Hong Kong, Korea Selatan dan Taiwan.

Di laman web rasminya, Google berkongsikan apakah keperluan minimun untuk menggunakan Google Play Games, ianya adalah seperti berikut:
Windows 10 (v2004)Solid state drive (SSD)GPU kelas gamingCPU 8 teras logikal8 GB RAM20 GB storan kosongWindows admin accountHardware virtualization perlu dihidupkan Peranti PC dan konfigurasi yang sesuai


Battlefield V Akhirnya Umumkan Firestorm, Mode Battle Royale 64-Pemain!

PTFO Royale? Winner Winner Dogtag Dinner?

DICE akhirnya mendedahkan sedikit maklumat mengenai mode battle royale versi Battlefield yang akan diterbitkan bersama Battlefield V.

Mode yang dinamakan Firestorm ini diumumkan di dalam video This Is Battlefield V. Dalam mode Firestorm ini, 16 skuad dengan 4 ahli akan berperang bersama untuk muncul skuad terakhir di atas map yang kononnya PALING BESAR dalam sejarah Battlefield! Map ini akan dipenuhi bangunan boleh dimusnahkan, senjata dan semestinya kenderaan.
Jika dilihat daripada video tersebut, mode battle royale Firestorm ini takkan menampilkan kawasan blue zone beracun seperti game battle royale lain, sebaliknya pusaran api yang semakin mengecil akan mengekang kawasan peperangan.
Di samping itu, mode single player War Stories daripada BF1 akan kembali – kali ini dengan 4 kempen pendek tersedia semasa pelancaran dan 1 kempen lagi akan tersedia selepas pelancaran nanti.
DICE juga mengumumkan servis percuma BFV berjudul Tides of War yang akan memperkenalkan kandungan baru ke dalam game ini TANPA pembelian Premium Pass. Selepas pelancaran, kandungan baru akan diperkenalkan setiap hari dan minggu!


No Straight Roads: Boleh Beli or Boleh Blah!?

Setelah bertahun menimba ilmu di bawah Square Enix, yang mana projek terakhir di Jepun adalah sebagai ketua pereka Final Fantasy XV, Wan Hazmer Wan Abd Halim kembali ke tanah air untuk mencurah bakti dalam industri gaming tempatan.
Bersama-sama dengan Daim Dziauddin, bekas artis konsep Street Fighter V, juga sepupunya, mereka telah mengasas Metronomik, sebuah studio pembangunan game tempatan yang berpangkalan di Kuala Lumpur. Game pertama Metronomik — No Straight Roads.
Apa Cerita?

No Straight Roads mengetengahkan dua watak utama, iaitu Mayday dan Zuke, duo yang sentiasa menanamkan muzik rock dalam hati mereka. Game dimulakan apabila kedua-dua watak ini menghadiri ujibakat yang dijurikan oleh Tatiana, kemudian persembahan mereka telah dihina kerana mempersembahkan muzik yang ketinggalan zaman — muzik rock.
Bertitik tolak dari situ, Mayday dan Zuke tekad untuk menjatuhkan empayar No Straight Roads, dipimpin oleh Tatiana yang menjalankan pemeritahan kuku besi di Vinyl City. Di bandar itu, muzik rock telah diharamkan kerana No Straight Roads hanya membenarkan electronic dance music (EDM).
Aksi Bermuzik
Genre yang akan diketengahkan dalam game ini ialah aksi yang memfokuskan kepada muzik, namun ia bukanlah sebuah game bergenre rhythm.
Selepas berazam untuk membenam empayar No Straight Roads (NSR), duo Mayday dan Zuke yang dikenali sebagai Bunk Bed Junction (BBJ) akan bertembung dengan orang-orang kanan Tatiana di setiap daerah berbeza untuk melumpuhkan pengaruh muzik NSR.
Secara asasnya, inilah gameplay utama dalam game ini, iaitu meng-hijack konsert-konsert pemuzik yang berada di bawah naungan NSR.
Keunikan

No Straight Roads sememangnya sebuah game yang sangat unik. Dari konsep ceritanya, pengarahan seninya, rekaan karakternya, bermacam elemen Malaysia yang diselitkan, muzik yang catchy dan penuh emosi, serta cara bijak game ini menggabungkan unsur muzik menjadi sebuah gameplay yang jarang dapat kita saksikan.
Jika difikirkan tema cerita yang dibawakan dalam game ini boleh dikatakan agak berat, namun diselitkan dengan unsur-unsur santai yang apabila dilihat secara luaran terasa lebih ringan. Kita disajikan dengan mesej yang berat seperti pemerintahan kuku besi yang menindas rakyat Vinyl City, sehinggakan rakyat tidak lagi bebas untuk memilih muzik kegemaran masing-masing. Malah, bekalan elektrik rakyat marhaen juga seringkali terputus kerana tenaga lebih digunakan untuk elit-elit di bandar itu.

Namun, tema dan mesej yang berat ini tidaklah terlalu ketara apabila sepanjang game ini disulamkan dengan penyampaian yang lebih santai seperti perwatakan Mayday dan Zuke yang kecoh, dialog-dialog lucu, serta ciri-ciri pemuzik musuh NSR yang kadang-kala entah tidak tahu di mana logik akalnya. Walaupun kadang-kala ada dialog lucu yang agak hambar, namun ia masih lagi boleh diterima.
Kebanggaan Malaysia

Sebagai sebuah game buatan Malaysia, pastinya Metronomik mempunyai ‘agenda’nya untuk memperkenalkan Malaysia ke mata dunia melalui easter-easter egg yang menarik. Antaranya, ada beberapa dialog yang diselitkan bahasa pasar orang Malaysia seperti “adoi”, “lah” dan “opocot”. Kemudian, ada daerah Akusuka, tenaga “Qwasas” (kuasa), karakter bernama “DK West” (dikir barat) yang bercakap sepenuhnya dalam bahasa Malaysia.
Sebelum terlupa, karakter DK West harus disebutkan secara khas dalam artikel ini. Pujian harus diberikan kepada usaha yang dilakukan oleh Metronomik bagi menghidupkan watak ini. Dari pemilihan nama, percakapannya, rekaan karakter, serta gameplay khas genre rhythm.

Lebih membanggakan apabila No Straight Roads turut menampilkan Bahasa Malaysia sebagai salah satu bahasa teks, seperti yang telah kami laporkan sebelum ini. Apabila memilih Bahasa Malaysia, UI, tips dan tutorial serta sarikata akan disajikan dalam bahasa kebangsaan.
Kurang Digilap
No Straight Roads sememangnya memiliki konsep asal yang sangat menarik. Namun, ada sesetengah bahagian dalam game ini terasa seperti terlalu terburu-buru untuk disiapkan dan kurang digilap.
Banyak bug dan glitch ditemui semasa bermain game ini. Setakat ini, glitch yang paling banyak penulis temui adalah ketika bermain secara co-op. No Straight Roads sangat seronok untuk dimainkan secara co-op, namun kehadiran glitch yang tidak diundang ini merencatkan pengalamannya.

Karakter salah seorang (atau kadang-kala kedua-duanya sekali) secara tiba-tiba kaku dan tidak boleh bergerak. Ini sangat menjengkelkan, lebih-lebih apabila sedang bermain menentang level 1010 (TenTen) yang mempunyai platform yang bergerak-gerak. Mengeruhkan lagi keadaan apabila permainan dan posisi kamera yang sangat mengelirukan dan menghentak-hentak tidak tentu hala, sekaligus membuatkan kita sebagai pemain boleh terasa pening dengan pergerakan yang tidak sekata ini (motion sickness). Ya, Metronomik perlu memikirkan satu solusi yang pantas bagaimana ingin menyelesaikan isu kamera ketika bermain co-op.
Walaupun mempunyai konsep asal yang sungguh lain daripada yang lain, gameplaynya secara keseluruhan tidaklah begitu mengejutkan. Ya, ia menghiburkan, tapi tidaklah sampai ke tahap “wow”. Ia menyajikan sebuah ‘boss battle’ biasa-biasa, yang mana sekiranya dimainkan tanpa mendengarkan muzik pun boleh dihabiskan. Namun sudah tentu, pengalaman terbaik perlulah dimainkan dengan mendengarkan muziknya yang cukup bagus.
Replayability

Walaupun No Straight Roads tidak memberikan kita sebuah jalan cerita yang panjang (sesuai dengan statusnya sebagai sebuah game indie), penulis amat tertarik dengan nilai ulang semula atau replayability.
Setelah jalan cerita utamanya tamat, pemain boleh mengulangi semua boss battle yang sudah dimainkan sebelum itu dalam mode yang lebih variasi. Ada Hard, Crazy, Parry dan Perfect Parry Mode, serta pemain juga boleh pilih muzik genre apa untuk dimainkan semasa setiap boss battle itu. Kepada pemain pengumpul trofi atau trophy hunter, pastinya perlu memainkan setiap boss battle itu sekurang-kurangnya lima kali.
Keputusan – BOLEH BELI or BOLEH BLAH!?

Sebagai sebuah game buatan Malaysia, penulis merasakan No Straight Roads harus dimainkan oleh setiap gamer Malaysia. Ya sudah tentu studio tempatan telah menghasilkan bermacam video game, namun game ini sedikit berbeza kerana ia mendapat liputan yang cukup meluas di seluruh dunia.
No Straight Roads menyajikan sebuah gameplay aksi bertemakan muzik yang menggabungkan kedua-duanya dengan amat bijak. Walaupun mempunyai glitch yang agak mengjengkelkan, namun sebagai sebuah game pertama dari studio yang kecil dengan skala pelancaran yang begitu besar, serta betapa komitednya Metronomik untuk memperbaikinya, ia bolehlah kita maafkan.

+ Konsep asal menarik+ Gameplay unik gabungan aksi dan muzik+ Banyak elemen Malaysia+ Tema cerita berat, tapi penyampaian santai+ Nilai replayability+ Muzik yang bagus
– Banyak glitch– Kamera co-op memeningkan


Steam Tingkatkan Harga Game, Ringgit Malaysia Naik Sehingga 40%


Metroid: Samus Returns – Aksi 2D Platformer Akan Ke Nintendo 3DS

Nampaknya Nintendo ingin mengembalikan zaman kegemilangan siri Metroid.

Selain Metroid Prime 4, Nintendo juga telah mengumumkan akan menerbitkan Metroid: Samus Returns tidak lama lagi. Ia merupakan sebuah projek untuk mengimiginasikan semula Metroid 2: Return of Samus yang telah diterbitkan pada tahun 1991 untuk konsol Game Boy.
Metroid: Samus Returns akan tetap mengekalkan dunia 2D platformer tetapi dalam dunia yang telah dijanakan dalam bentuk 3D. Aksi-aksi sinematik juga akan dibayangkan semula, pasti akan mengusik kembali kenangan lama bersama Samus.
Metroid: Samus Returns akan diterbitkan pada 15 September untuk 3DS.


Global Game Jam 2016: Apabila Game Developers Seluruh Dunia Lepak & Bertukar Idea!

Pernah tak korang dengar mengenai Global Game Jam? Kalau tak, jom join event gaming yang sangat unik ini!

Global Game Jam® (GGJ) adalah acara jamming pembikinan game yang terbesar di dunia yang diadakan di beberapa lokasi fizikal di seluruh dunia. Apa yang membuatkan acara ini sangat istimewa dan menarik?
Acara ini adalah acara yang diadakan selama 48 jam, di mana ia mengumpulkan para pencinta game dari pelbagai latar belakang dari seluruh dunia. Kebiasaannya, struktur acara ini – semua akan berkumpul pada Jumaat petang, menonton video keynote dengan pesanan dari game developers.

Kemudian, satu tema rahsia akan diumumkan. Semua lokasi di seluruh dunia akan diberikan cabaran untuk mencipta game berdasarkan tema rahsia yang telah diumumkan, di mana game tersebut perlu disiapkan pada tengah hari Ahad.
“Jam” yang dimaksudkan di sini bukanlah kesesakan lalu lintas yang korang perlu tempuhi pada setiap pagi di tengah kota raya itu ataupun jem strawberi yang korang sapu di roti itu. “Jam” di sini adalah merujuk kepada sesi jamming seperti ahli-ahli muzik gitu.

Matlamatnya adalah untuk berkumpul bersama dan membuat video game atau game bukan-digital seperti board game atau card game. Peserta akan sibuk melakukan prototaip untuk game design serta bertukar-tukar buah fikiran dan diharapkan dapat menyuntik idea-idea baru untuk membantu mengembangkan industri ini.
Pada Januari 2015, acara ini telah berlangsung di 500 lokasi di 78 negara yang telah berjaya mencipta 5439 game dalam satu hujung minggu! Jadi, bagaimana pula dengan 2016?
Sumber
Di Mana Lokasi GGJ Di Malaysia Tahun Ini?
Berikut adalah maklumat-maklumat yang perlu korang tahu untuk menyertai acara ini di Malaysia:

Lokasi: KDU University College, Petaling Jaya.
Tarikh: 29 Januari 2016.
Masa: Bermula 5 petang (selama 48 jam)
Tiada yuran penyertaan.
Tiada had umur.

Sumber
Berminat? Korang boleh dapatkan maklumat lebih lanjut mengenai acara ini di lokasi Malaysia di sini dan terus membuat pendaftaran di sini.
Bagi korang yang tidak berkesempatan untuk menyertai acara ini, jangan risau, JomGaming akan turut berada di sana. Nantikan liputan dari kami!


Battlefield V: DICE Tegaskan Fokus Utama Masih Lagi Multiplayer, Bukan Battle Royale

Pada ketika Battlefield V dibanjiri dengan berita mode battle royale, Firestorm pada minggu ini, DICE tampil ke hadapan untuk memberikan penjelasan kepada kegusaran sesetengah pemain.

Seorang pengguna Twitter telah menyatakan kebimbangan apabila Firestorm dilancarkan nanti, DICE akan terus melupakan dan kurang menyokong mode-mode lain dalam Multiplayer. Walau bagaimanapun, DICE telah menjawab persoalan ini:
“Kami ialah Battlefield terlebih dahulu, Royale adalah satu penambahan kepada pengalaman Battlefield. Dalam pada kami terus ke hadapan, Multiplayer akan kekal menjadi fokus utama kami.”

We are Battlefield first, Royale is an addition to the Battlefield experience. As we move forward, Multiplayer remains our core focus.
— DICE (@EA_DICE) March 8, 2019
Dua hari lalu, sebuah video tutorial Firestorm telah tertiris, memperlihatkan apakah yang akan disajikan dalam mode yang sangat dinantikan itu.
Firestorm dijadualkan akan dilancarkan ke dalam Battlefield V pada bulan ini, namun EA dan DICE masih belum mengumumkan tarikh tepat pelancarannya.

*Checks Reddit*More to come… 🔥🌪 pic.twitter.com/gyWooNjQZh
— Battlefield (@Battlefield) March 7, 2019


Star Wars Jedi: Survivor – Story Trailer Rasmi


Video Gameplay Pertama Hot Wheels Unleashed Akan Merealisasikan Imaginasi Kanak-Kanak

Milestone Team telah memperlihatkan video gameplay pertama Hot Wheels Unleashed yang berdurasi kira-kira 2 minit.
Trailer ini memaparkan perlumbaan kereta-kereta Hot Wheels yang kelihatan cukup mirip dengan permainan sebenar. Trek plastiknya yang berputar-putar, rekaan keretanya, semuanya seolah-olah merealisasikan imaginasi peminat-peminat Hot Wheels, sama ada kanak-kanak atau orang dewasa.
Jom layan trailer ini:

Hot Wheels Unleashed akan dilancarkan untuk PC (Steam, Epic Games Store), PS4, PS5, Xbox Series, Xbox One, dan Switch pada 30 September 2021.


Battlefield 2021 Disahkan Akan Turut Dilancarkan Ke PS4, Xbox One

Di sebalik khabar angin sebelum ini yang mengatakan Battlefield yang bakal dilancarkan pada 2021 tidak akan dilancarkan untuk konsol generasi lama, EA telah mengesahkan sebaliknya.
Ketika bercakap kepada pelabur dalam laporan kewangan terbaharu, CEO EA, Andrew Wilson telah mendedahkan yang Battlefield seterusnya itu akan dilancarkan untuk kedua-dua generasi konsol lama dan terkini, lapor Gamespot.
Dalam kata lain, ia akan dilancarkan untuk PS5 dan Xbox Series, serta PS4 dan Xbox One, selain tentunya platform PC.
“Ia akan hebat di mana-mana konsol,” ujar Wilson. Walau bagaimanapun, beliau menyatakan yang versi konsol generasi terkini akan membawakan sesuatu yang “istimewa”.
Di samping itu, Wilson turut mengesahkan tweet penuh misteri akaun Twitter rasmi Battlefield semalam — iaitu acara pendedahan penuh Battlefield 2021 bakal diadakan pada bulan Jun kelak.
Beliau juga mendedahkan yang game shooter itu akan dilancarkan pada suku ketiga tahun fiskal ini, iaitu sekitar Oktober-Disember 2021.


Fear Effect Sedna Bakal Diterbitkan Tahun Hadapan Untuk PC, PS4 Dan Xbox One

Berdasarkan siri klasik Fear Effect yang diterbitkan di PS1 dahulu.

Bagi mereka yang memiliki PS1, pasti ada yang diantara korang pernah mencuba siri Fear Effect kan? Kini developer dari Perancis, Sushee telah mengumumkan bahawa mereka akna menerbitkan spin-off bagi siri tersebut yang dikenali sebagai Fear Effect Sedna.
Fear Effect Sedna akan mempunyai pandangan isometrik dengan aksi real-time tactics. Ia akan mengetengahkan watak-watak asal dari siri ini seperti Hana, Rain, Deke dan Glas dalam kisah pergelutan antara pembunuh upahan dalam organisasi rahsia.

Demo bagi Fear Effect Sedna kini boleh dimuat-turun melalui Steam.


8 Game Sama Seperti Detroit: Become Human Yang Anda Perlu Main

Setiap keputusan terletak di tangan anda.

Adakah anda rasa kita bakal hidup dengan android suatu hari nanti?
Game terbaru Quantic Dream, Detroit: Become Human berjaya merancakkan kembali jenis game yang berbentuk naratif bukan linear dengan penceritaan mendalam antara manusia dan android.
JomBaca: Detroit: Become Human: Boleh Beli or Boleh Blah!?
Sukakan game di mana anda boleh main seperti anda mengarang karya teragung yang tersendiri? Inilah 8 game naratif berat berdasarkan keputusan anda yang perlu ada main.
1. Life is Strange
Anda akan pasti menangis bila sampai bab terakhir game ini. Saya berbelah-bahagi *sob sob*
Jika Detroit: Become Human melihat ke 20 tahun akan datang di bandar Detroit, Life is Strange mengisahkan seorang pelajar bernama Max Caulfield mempelajari seni foto di Blackwell Academy dalam perspektif berbeza. Selepas kejadian ribut dahsyat melanda Arcadia Bay, Max dikurniakan dengan kuasa luar biasa yang membolehkan dia mengawal masa sekaligus mempengaruhi hubungan Max di antara karakter-karakter lain terutamanya terhadap rakan baiknya, Chloe Price.
Antara game yang mempunyai penceritaan terbaik, Life is Strange penuh dengan pilihan emosional yang semestinya meruntun jiwa anda. Untuk pengetahuan anda, Life is Strange 2 sedang dalam pembangunan! Kalau anda mahu mengetahui lagi jalan cerita di Arcadia Bay, anda boleh bermain prekuelnya menerusi perspektif Chloe bertajuk Life is Strange: Before The Storm.
2. Telltale’s The Walking Dead
Clementine yang dahulu, bukan Clementine yang sama seperti sekarang.
Diinspirasikan dari komik terkenal yang juga melancarkan siri TV terkenal, The Walking Dead menampilkan sekumpulan manusia cuba melangsungkan hidup dalam dunia penuh dengan zombi. Dengan naratif hampir sama seperti Kara dan Alice dalam Detroit: Become Human, musim pertama The Walking Dead mengikut jalan cerita Lee Everett yang disabitkan kesalahan membunuh tanpa sengaja berjumpa dengan seorang budak kecil bernama Clementine dan dia harus melindungi Clementine dari sebarang serangan zombi.
Game berbentuk episodik ini sudah dibangunkan selama tiga musim dan dilancarkan dalam satu koleksi gempak berjudul The Walking Dead Collection sebelum ketibaan musim keempat dan musim terakhir The Walking Dead menampilkan Clementine sudah meningkat dewasa mengharungi halangan mencabar.
3. Until Dawn
Omak kau opocot!
Kalau anda terperanjat ketika main bab tertentu di dalam Detroit: Become Human, pastikan anda bersedia untuk jumpscare hantu pula. Dalam Until Dawn, sekumpulan remaja kaya sedang berparti di rumah tersorok dalam hutan pada musim sejuk digemparkan kejadian seram di mana sebuah entiti aktif memburu manusia jauh atas gunung.
Game ini mengambil apa yang anda suka tentang filem seram dan dijadikan sebagai pengalaman sinematik interaktif yang juga dibintangi oleh pelakon terkenal seperti Hayden Panettiere, Rami Malek dan Brett Dalton. Anda bertanggungjawab untuk hidup semua karakter sama ada mereka hidup atau dimakan hidup-hidup oleh entiti berkenaan.
JomBaca: Until Dawn: Boleh Beli or Boleh Blah!?
4. Dreamfall Chapters
Selami perasaan Zoe dan Kian dalam dua dunia berbeza
Antara game yang berbentuk episodik, Dreamfall Chapters merupakan game ketiga yang memberi kesinambungan dari dua game pertama: The Longest Journey dan Dreamfall: The Longest Journey. Game 3D action-adventure yang berlatarbelakangkan dua dimensi berbeza iaitu dunia moden cyberpunk, Stark dan dunia penuh magik, Arcadia.
Sama seperti Detroit: Become Human, pemain akan melayani jalan cerita melalui dua karakter, Zoë berupaya untuk merentas ke dalam dunia berbeza antara Stark dan Arcadia dan Kian Alvane, seorang askar Azadi yang dikhianati oleh sekutu sendiri dalam Arcadia. Pemain berdepan dengan keputusan dan pilihan yang dapat mempengaruhi jalan cerita serta menghadapi cabaran teka-teki selari dengan jalan cerita game ini.
5. A Way Out
Game ini menampilkan penggunaan kamera yang sangat lancar ala-ala filem untuk melakukan transisi lancar antara Leo dan Vincent.
Detroit: Become Human membolehkan anda kawal tiga karakter berbeza yang akan bertembung sama satu lain dalam beberapa detik penting dalam game itu tetapi dalam A Way Out, anda wajib bermain secara co-op sama ada offline atau online sebagai Leo dan Vincent untuk meloloskan diri dari penjara. Game ini tampil dengan nafas baru dalam drama interaktif yang fokus dengan penceritaan keakraban antara Leo dan Vincent serta menampilkan gameplay unik yang bergantung kepada pilihan dua pemain.
Anda mesti tertanya-tanya, “kalau wajib main dua orang, wajib kena ada dua salinan ke?”  Jangan risau, anda hanya perlukan satu salinan sahaja untuk layan game sinematik gempak ini.
JomBaca: A Way Out: Boleh Beli or Boleh Blah!?
Selain lima game di atas, anda juga boleh layan game Quantic Dream sebelum ini yang  membentuk Detroit: Become Human seperti Beyond: Two Souls, Heavy Rain dan Fahrenheit: Indigo Prophecy.
6. Beyond: Two Souls
Kuasa telekinesis Jodie sungguh kuat sehingga dia berupaya untuk mengawal minda manusia
Game ini mengisahkan Jodie Holmes yang mempunyai kuasa telekinesis apabila dia berhubung dengan entiti yang selalu berada di sisinya sejak dia kecil lagi yang bernama Aiden. Beyond: Two Souls juga diserikan dengan pelakon Hollywood terkenal memegang watak-watak utama seperti Ellen Page menggalas watak Jodie Holmes dan Willem Dafoe sebagai Profesor Nathan Hawkins.
7. Heavy Rain
Tekan X untuk Jason
Siapa lagi tak kenal Heavy Rain yang menyampaikan empat karakter: Ethan Mars, seorang ayah di mana anaknya diculik oleh Origami Killer; seorang ejen FBI, Norman Jayden; seorang wartawan, Madison Paige dan seorang penyiasat persendirian, Scott Shelby dalam perjalanan berbeza untuk memburu Origami Killer aktif semasa musim hujan yang menculik dan membunuh kanak-kanak dengan meninggalkan mereka lemas dalam takungan air hujan. Bagi yang membeli Digital Deluxe Edition untuk Detroit: Become Human, anda berpeluang untuk bermain game ini kerana Heavy Rain didatangkan sekali dalam edisi itu.
8. Fahrenheit: Indigo Prophecy
Fahrenheit merupakan game yang mempunyai pembukaan cerita paling gempak saya pernah lihat
Antara game yang melonjakkan nama Quantic Dream, Fahrenheit (Indigo Prophecy di Amerika Syarikat) menyampaikan cerita tentang Lucas Kane membunuh lelaki tanpa sengaja dalam sebuah restoran dek kerana dia dirasuk oleh elemen ghaib secara tiba-tiba. Namun, pembunuhan itu melancarkan satu penyiasatan yang melibatkan Leftenen Carla Valenti dan Sarjan Tyler Miles dari NYPD.
Dengan terciptanya lebih banyak game yang fokus kepada penceritaan dan karakter kompleks, bagi pendapat anda, adakah cerita mendalam menjadi aspek penting dalam sesebuah game atau pembangun game hanya perlu fokus kepada gameplay sahaja? Kongsikan pendapat anda bersama kami!


PlayStation Menyenaraikan 10 Trailer Paling Banyak Dipertontonkan, Horizon Zero Dawn Mengungguli Senarai

Tahun 2017 penuh dengan game-game hebat dan setiap game hebat mesti mempunyai trailer gempak mereka tersendiri.

Semakin dekat tahun 2017 melabuhkan tirainya, blog PlayStation memperlihatkan kembali pencapaian cemerlang konsol PlayStation dari segi trailer yang ditampilkan melalui saluran YouTube PlayStation.
Trailer yang termasuk dalam senarai ini bukan hanya ada game eksklusif untuk tahun ini sahaja malah termasuk juga game akan datang yang paling dinantikan oleh semua pemain.
Berikut adalah senarai 10 trailer game paling banyak dipertontonkan bersama-sama video trailer di bawah:
10. Ghost of Tsushima

9. Uncharted: The Lost Legacy – Story Trailer

JomBaca: Uncharted: The Lost Legacy: Boleh Beli or Boleh Blah!?
8. Marvel’s Spider-Man

JomBaca: Pengarah Rise of the Tomb Raider Sertai Insomniac Games Sebagai Pengarah Reka Marvel’s Spider-Man
7. Uncharted: The Lost Legacy – Accolades Trailer

6. Detroit: Become Human

JomBaca: Detroit: Become Human Mendedahkan Gameplay Dan Pilihan Baru Di Pentas PSX2017
5. Shadow of the Colossus

JomBaca: Shadow Of The Colossus – Versi Remake Bagi PlayStation 4 Diumumkan
4. Gran Turismo Sport

JomBaca: Mendengar Keluhan Peminat, Gran Turismo Sport Akan Ditambah Dengan Single-Player Campaign Disember Ini
3. The Last of Us Part II

JomBaca: The Last of Us Part II: Satu Lagi Video Akan Diperlihatkan Di E3, Pelbagai Info Baru Didedahkan Di PSX 2017
2. God of War

JomBaca: Gameplay God of War Akan Mengambil Masa 25-30 Jam Untuk Dihabiskan

Horizon Zero Dawn

https://www.youtube.com/watch?v=RRQDqurZJNk
JomBaca: Horizon Zero Dawn: Boleh Beli or Boleh Blah!?
Dengan separuh trailer game termasuk dalam senarai ini menunjukkan game-game yang bakal keluar pada tahun 2018, Sony menjanjikan tahun 2018 akan lebih hebat untuk semua pemain. Habislah dompet bocor!
Apa game eksklusif PlayStation yang korang paling tak sabar nak main? Jom kongsikan bersama kami.


Macam Mana Nak Main Call of Duty Mobile Beta Sekarang Di Android? Ini 5 Langkah Mudah

Activision telahpun mengeluarkan sesi beta untuk Call of Duty Mobile. Namun, pada ketika artikel ini ditulis, sesi beta ini hanya dikeluarkan di India, dan hanya boleh diakses oleh mereka yang mendapat jemputan.

Walaupun versi ini masih belum boleh dimainkan di Play Store untuk pasaran Malaysia, tapi ada caranya untuk korang akses game ini sekarang. Macam mana? Ini langkah-langkah untuk mainkannya di Android!
1. Muat turun Call of Duty Mobile APK dari APK Mirror melalui pautan ini.
2. Tekan pautan ini untuk muat turun fail OBB yang diperlukan untuk mainkan game ini.
3. Selepas muat turun kedua-dua fail ini, unzip fail yang kedua itu, dan ekstrak ke folder “Android/obb”
4. Install Call of Duty Mobile APK yang dimuat turun di langkah pertama.
5. Muat turun mana-mana aplikasi VPN di Play Store dan pilih negara India agar korang boleh mengakses server Call of Duty Mobile.
Sebelum mainkan, korang kena ingat bahawa ini merupakan versi beta dan segala progress yang korang peroleh dari versi ini tidak akan dibawa apabila game penuhnya dilancarkan kelak.

Selamat mencuba!


Steam: Valve Buat Jualan Lelong Raikan Ketibaan Steam Machines!

Hola! Gamers, kitorang ada berita gembira untuk korang terutamanya PC gamers, ape yang menarik sangat tu. Check it out!

So sempena meraikan penghasilan Steam Hardware, Valve dengan bermurah hati telah memberi diskaun kepada game-game yang terpilih.
JomBaca: Steam Machine: Layak Ke Jadi Pencabar Playstation dan Xbox?
Diskaun ini sehingga mencecah setinggi 80%. Wow! Dan semua game ini boleh di mainkan di Steam Machine. Berikut adalah senarai penuh game-game yang telah diberikan diskaun:

ARK: Survival Evolved
Alien: Isolation
Amnesia: The Dark Descent
Audiosurf 2
Axiom Verge
Bastion
Battleblock Theater
BioShock Infinite
Borderland 2
Borderland: The Pre-Sequel
Braid
Broforce
Broken Age
Chivalry: Medieval Warfare
DiRT Showdown
Dungeon Defenders
Dust: An Elysian Tail
Gang Beasts
Grim Fandango Remastered
Half-Life 2
Metro Redux
Middle-earth: Shadow Of Mordor
Octodad: Dadliest Catch
Serious Sam 3 BFE Gold
Spec Ops: The Line
SAM
The Talos Principle
The Witcher 2: Assassins of Kings
To the Moon
Transistor
Tropico 5
Victor Vran ARPG
XCOM: Enemy Unknown

So guys, apa lagi. Kasi tapau abis la, sebab diskaun ini akan berakhir pada 16 November ini. Korang yang ada Steam boleh la borong sekarang dekat Steam Sales! Selamat bershopping!
ADIOS!


Pelakon Suara Abby Dalam The Last of Us 2 Buka Mulut Tentang Kebencian Yang Diterimanya

Antara isu paling panas yang berlaku dalam dunia gaming pada tahun 2020 ialah tentang kontroversi The Last of Us Part II. Dari kejadian sebahagian besar jalan ceritanya tertiris, sehinggalah kepada kebencian para peminat terhadap karakter-karakter yang ada dalam game terbaharu Naughty Dog ini, ia sememangnya sebuah game yang hangat diperbualkan, malah sehingga ke hari ini.
Terbaharu, bercakap kepada Game Informer dalam satu temuramah, pelakon suara watak Abby, Laura Bailey telah membuka mulut tentang kebencian yang diterimanya terhadap pembawaan karakter tersebut.
Bailey merasakan bahawa kebencian terhadap karakter ini adalah berpunca daripada jalan cerita yang tertiris itu. Sekiranya para pemain habiskan sekuel ini terlebih dulu, kata Bailey, pasti mereka akan dapat memahami apa sebenarnya yang berlaku kepada Abby.
“Saya dapat jangka pasti ada kecaman,” kata Bailey. “Saya boleh agak yang saya akan dapat sedikit kebencian. Saya tak jangka pula sampai tahap macam itu.”
“Ia satu ribut yang sempurna. Saya rasa info tertiris itu telah banyak mempengaruhinya. Kalau pengalaman pertama kamu adalah ketika bermain game ini, dan kemudian kamu terus bermain, kamu akan dapat perkembangan dan pemahamannya.”
“Tapi info tertiris itu keluar beberapa bulan sebelum, kamu mempunyai beberapa bulan untuk orang ramai mewujudkan halangan dan benteng sebelum mereka dapat memahami kisah di sebalik Abby, dan akhirnya terlalu ramai pemain yang tidak berjaya dapat [memahami kisah Abby].”
Korang setuju dengan pandangan Laura Bailey ini? Sudahkah korang menghabiskan The Last of Us Part II?
Korang boleh baca review kami tentang The Last of Us Part II di sini.


Battlefield 1: DICE Jelaskan Bagaimana Mencipta Bunyi Senapang WW1 Yang Sukar Ditemui

DICE mempunyai developer yang “gilakan” bunyi yang dikeluarkan oleh senapang pada Perang Dunia Pertama (WW1).

Apabila bercakap tentang efek bunyi, tidak perlulah lagi kita pertikaikan keupayaan DICE dalam memberikan kualiti yang sangat tinggi. Apa yang telah mereka sajikan dalan siri Battlefield dan yang terbaru, Star Wars Battlefront sememangnya meletakkan DICE sebagai antara developer terbaik dalam mencipta efek bunyi.
Penerbit senior DICE, Aleks Grondal telah bercakap mengenai bagaimana mereka mencipta efek bunyi senapang era WW1 semasa temu ramah bersama GameSpot.

Untuk mencipta efek bunyi senapang yang terbaik untuk Battlefield 1 adalah agak sukar disebabkan kekurangan bilangan senapang tersebut pada masa kini – lebih sukar jika dibandingkan dengan senapang-senapang ketika era Perang Dunia Kedua (WW2), kata Grondal. DICE telah berjaya merakam sejumlah senapang-senapang lama di Amerika dan Sweden, namun, beberapa senapang lain tidak berjaya ditemui.
DICE bernasib baik kerana mereka mempunyai developer yang sememangnya “gilakan” tentang bunyi-bunyi senapang yang seterusnya tampil dengan pilihan alternatif untuk mencipta efek bunyi senapang yang tidak ditemui tersebut.
“Kebanyakan daripada senapang ini, ia adalah versi awal kepada senapang-senapang yang digunakan semasa era WW2, iaitu yang lebih mudah ditemui. Staf yang “gilakan” efek bunyi ini, beliau akan berkata, “Oh, mereka hanya tukarkan bolt itu sedikit, jadi ia sepatutnya mempunyai bunyi yang sama. Oh, mereka hanya mengubah kerangka di situ, jadi ia akan jadi analogi yang baik untuk itu.” kata Grondal.

Battlefield 1 akan dilancarkan pada 21 Oktober 2016 di PC, PlayStation 4 dan Xbox One.
JomBaca: Battlefield 1: 6 Class, 4 Map Dan 3 Mode Diumumkan!


Bila Abah Review PS+: Furi

Hola Gamers! Seperti yang Abah janjikan, jom kita follow review untuk game free PS+ pilihan Abah kali ini iaitu Furi.

Apa Yang Menarik Sangat Game Ni Abah?

Melihat barisan game-game yang disediakan oleh Sony pada bulan ini amat mengujakan Abah, antara game yang meniti di bibir gamer-gamer ialah Furi. Melihat trailer saja sudah membuatkan Abah tak keruan, oleh itu setelah keluarnya game ini, Abah tidak menunggu lama untuk men-downloadnya.

Bila sahaja memainkan game Furi ini, Abah terus tertarik dengan gameplay yang dipamerkan di dalam game ini. Binaan character yang sangat unik, dan jika korang nak tau, orang yang bertanggungjawab untuk design character di dalam game Furi ialah Takashi Okazaki – orang sama yang mencipta watak di dalam Afro Samurai! Watak protagonis yang sangat cool, berkatana dan berpistol seperti samurai moden tetapi masih menerapkan elemen-elemen samurai lama.
Game bergenrekan adventure/hack n slash dari developer The Game Bakers ini akan membawa pemain ke dimensi yang lain dari kebanyakkan game seperti ini. Bermain sebagai The Stranger yang telah dipenjarakan kerana telah dicop sebagai ‘senjata membunuh’. Beliau kemudiannya dibebaskan oleh seorang lelaki misteri yang memakai topeng arnab yang dikenali sebagai The Voice. Di situ bermulalah perjalanan korang dan perlu menewaskan 9 jailers sebelum korang betul-betul bebas.
Jalan cerita Furi masih samar, dan korang perlu meneliti setiap cut-scene yang ada dan juga setiap bebelan dari The Voice tentang apa sahaja yang berlaku bagi mengetahui misteri disebalik mengapa The Stanger di kurung di dalam penjara.

Untuk makluman korang, game ini merupakan gabungan hack n slash dan juga shoot ’em up, di mana korang bergerak menyerang menggunakan katana seperti samurai dan kemudian menembak menggunakan pistol seperti koboi!
Tak perlu risau tentang tutorial kerana pada permulaan permainan sahaja korang akan terus berjumpa dengan boss pertama dan disitu korang akan diajar bagaimana mechanics game ini berfungsi. Dilengkapi dengan senjata seperti pistol dan juga sebilah katana. Disamping itu juga, korang juga mempunyai kebolehan untuk dash dan juga mengkilas serangan musuh.
Apa yang menarik di dalam game Furi ini ialah, korang tak perlu risau tentang upgrading senjata ataupun skill, kerana sistem tersebut tiada di dalam Furi dan korang hanya menggunakan apa yang diberikan dari mula sehingga tamat permainan.

Seperti kebanyakkan game adventure ataupun hack n slash, korang pasti akan menjumpai minion-minion yang menyemak menghalang laluan korang, dan korang perlu bunuh mereka semua dan seterusnya mara dan barulah berjumpa dengan boss. Namun di dalam Furi, semua itu tiada dan korang hanya akan berjumpa dengan boss ataupun general-general biasa di sepanjang perjalanan korang itu nanti. Di anggarkan hampir 10 Boss yang akan korang jumpai sepanjang perjalanan.

Apa yang membuatkan Abah tertarik dan terus melekat dengan Furi ini ialah tempo game yang begitu laju dan sentiasa mendebarkan. Korang perlu menggunakan kemahiran jari jemari korang ketika berlawan dengan boss, gabungkan serangan katana korang, pistol juga kilas serangan musuh serta dash ke sana sini untuk mengelakkan kuasa besar dari boss.

Setiap perlawanan antara boss-boss kebanyakkan mengambil masa yang lama, kerana boss-boss ini bukan hanya mempunyai 1 baris nyawa, tetapi banyak. Ada yang mempunyai 2 baris sahaja dan ada juga yang mempunyai 7 baris nyawa. Apa yang menariknya ialah, setiap kali baris nyawa boss tersebut hilang, gaya serangan dan juga corak serangan boss tersebut juga akan berubah. Ini membuatkan korang akan terus fokus kerana tidak mahu tersilap langkah ataupun ingin mengelak serangan-serangan ganas dari boss-boss ini.
Apa Abah Rasa?

Secara keseluruhannya Abah amat berpuas hati dengan Furi, dari grafik,audio sehinggalah ke gameplay tidak mengecewakan dan Abah amatlah sarankan agar korang semua men-download game ini.
Game yang menarik, amat mudah untuk difahami dan juga sesuai dimainkan oleh semua lapisan umur. Game yang amat straight forward ini tidak memerlukan korang bersusah payah untuk menaikkan level ataupun meng-upgrade senjata ataupun skill korang. Hanya diperlukan ialah ketangkasan jari jemari korang je.
Cuma jika mahu mencari kelemahan Furi ialah hanya pada jalan ceritanya yang tidak berapa kuat dan sukar untuk difahami. Korang perlu fokus pada setiap cut-scene yang ada untuk mengetahui lebih mendalam mengenai mengapa The Stranger dipenjarakan.
Memang mengasyikkan sampai Abah berapa kali tidur lewat, siap bini Abah dah bagi warning. Korang jaga-jaga la nanti, jangan sampai kena PS4 korang tidur dalam tong sampah sudahlah!
Download Jangan Tak Download! Rugi Kalau Tak Download!


Jawapan JomGaming Kepada Isu Plagiat Artikel Oleh Penulis Esports Oh! Media

Tunggu kehangatan isu ini reda baru penulis mampu ulas dan jawab secara waras dan tenang.

Apa Cerita Sebenarnya?
Bagi korang yang tak tahu, minggu sudah, dunia media digital tempatan digegar dengan kontroversi artikel-artikel esports yang di-copypaste/plagiat daripada JomGaming, WTMToday, Astro Awani, MyGameOn dan munkin juga beberapa laman lain – lalu disiarkan di portal dan laman sosial syarikat media digital Oh! Media.

Kita kembali lagi dalam episod seterusnya artikel kena copy paste. Lmao.
Tak tahu pula terma 'sumber' sekarang maksudnya tiru bulat-bulat. Saja nak ingatkan @ohtweet, kalau nak buat lagi macam ini, tulis je situ "copy paste dari JomGaming". Lel.
Senang betul buat kerja skrg. pic.twitter.com/GrV7Po0BR7
— Ahmad Faiz (@faiztobeng) July 17, 2019
Kontroversi ini bermula apabila Senior Editor JomGaming terbaca sebuah artikel di Oh! Media Gaming berkaitan Pro Evolution Soccer (PES) 2020 yang anehnya sejibik menyerupai artikel penulisan beliau – tanpa olahan mahupun suntingan, cuma tajuk artikel yang diubah.

SALAM Oh! Media @ohtweet, kami memohon supaya SEMUA artikel berkaitan e-sukan di pihak anda yang menggunakan “sumber” daripada WTM supaya dipadam atau ditarik balik dengan segara.
Kami juga memohon permohonan maaf secara terbuka mengenai perkara ini.
Terima kasih.
— Berita E-Sukan What’s The Meta (@wtmtoday) July 19, 2019
Siasatan lanjut mendapati, beberapa artikelnya juga ditempel tanpa suntingan. Lalu beliau suarakan rasa hangin ini di Twitter beliau. Di sinilah bermulanya pembongkaran artikel-artikel esports lain yang diciplak daripada portal-portal esports lain di saluran Oh! Media.
Link
Alhamdulillah, penulis Oh! Media tersebut dan pihak Oh! Media sendiri menyedari kesilapan mereka berkenaan isu ini, dan bertindak menurunkan kesemua artikel esports dan mengeluarkan permohonan maaf secara rasmi.
Di atas kesempatan ini, penulis ingin mengambil peluang untuk menimbulkan kesedaran tentang etika kewartawanan media digital dari kacamata JomGaming, selaku media digital kecil-kecilan yang memperjuangkan aktiviti gaming sebagai aktiviti sihat dan menguntungkan.
Sebelum itu, jom kita kenali Senior Editor JomGming, Tobeng, yang menjadi punca bermulanya kontroversi ini.
Siapa Tobeng?
Sumber
Ini Ahmad Faiz bin Abdul Hassan, atau lebih mesra dikenali sebagai Tobeng/Tobeng94 di kalangan kawan-kawan, keluarga dan juga pengikut channel YouTubenya.
Beliau juga adalah Senior Editor JomGaming sejak dari awal penubuhan JomGaming lagi.

Penulis mula mengenali Tobeng saat kitorang berperang bersama dan menentang clannya [WolfPack] di dalam Battlefield 3 sekitar tahun 2012. Untuk berkata bahawa Tobeng sangat passionate tentang gaming dan bolasepak seperti tidak cukup menggambarkan Tobeng yang penulis kenali. Korang boleh baca artikel beliau di bawah bagi memahami sudut pandangan beliau dengan lebih mesra gitu.

Seperti penulis-penulis JomGaming yang lain, hari-hari beliau dipenuhi dengan mendapatkan berita-berita best dari sumber-sumber yang pelbagai, lalu ditulis dan diolah supaya mesra dengan anak tekak gamers tempatan.
Semua ini bukan mudah.
Untuk menulis, mengalihbahasa, menyunting supaya mudah difahami tanpa menjejaskan kredibiliti sumber, sambil mengekalkan etika kewartawanan – boleh makan berjam-jam beb.
Paling beliau bersemangat adalah apabila ada berita-berita berkenaan game bolasepak Pro Evolution Soccer. Berita lain tolak tepi dulu. Haha.
Beliau bukan sahaja menulis berita, beliau pernah menganggotai barisan admin PESMY (badan yang mengelola aktiviti PES di Malaysia), beliau turut menyertai tournament-tournament PES tempatan dan artikelnya turut dikongsi dan dipetik komuniti PES negara jiran.

Berkat usahanya juga menulis berita-berita PES, JomGaming dijemput Konami Asia ke acara-acara PES di Singapura. Terbaru adalah acara demo eFootball PES 2020 yang diadakan di Singapura tempoh hari.

Nah, apa lagi yang kalian mahukan untuk buktikan kesetiaan Tobeng terhadap PES?
Senarai di atas masih belum cukup merangkumi kehebatan jejaka muda berkerusi roda ini. Kalau penulis penat membuat liputan ke acara esports, penulis hanya fikirkan tentang daya usaha Tobeng. Kalau Tobeng boleh, kenapa tidak penulis?
Sekarang korang dah kenal siapa Tobeng, dan kenapa isu ini begitu dekat di hati beliau. Perjuangan beliau di JomGaming tidak didorong kewangan semata. Ianya bersifat peribadi dan berlandaskan cinta kepada kegiatan kegemarannya.
3 Etika Asas Dalam Menerbitkan Artikel Di Zaman Digital
Sebagai passion-project, JomGaming menjadi platform untuk kitorang sebarkan berita-berita gaming tempatan dan luar negara dalam bahasa ibunda. Semestinya, kebanyakan sumber yang kitorang ambil adalah daripada laman-laman antarabangsa. Jadi, etika kewartawanan mudah tapi relevan diperlukan supaya penulis, organisasi penerbitan dan masyarakat tidak disogok dengan artikel tidak berkualiti.
Berikut adalah benda basic penerbitan digital yang kitorang kumpulkan sepanjang penubuhan JomGaming. Ini pun kitorang pelajari dan diajar pembaca-pembaca budiman – JomGaming juga masa awal-awal dulu berdosa dalam tidak mengamalkan perkara sebegini. Oh well, live, learn & move on.
1. Linkback kepada artikel asal
Apabila menulis artikel, linkback kepada artikel asal amatlah penting untuk memastikan kredibiliti artikel dan sambil mengiktiraf kerja keras penulis asal. Pembaca yang meragui kesahihan artikel boleh mencari artikel sumber bersanad dengan cara begini. Pembaca bijak pasti akan memerlukan maklumat lanjut dalam proses menghadam maklumat. Hormati mereka dan diri sendiri dalam menyediakan link ke sumber asal.
2. Petik, bukan copypaste
Apabila menulis artikel, amatlah busuk sekiranya sekadar copypaste artikel tanpa sebarang suntingan besar. Sebaliknya, petiklah sebahagian daripada artikel tersebut dan rumus/olah maklumat tersebut dengan gaya sendiri. Sebagai penulis dan bukan penempel, maka menulislah dan temui gaya penulisan kalian.
3. Jika gambar photography di-watermark, janganlah crop
Letakkan gambar tersebut, dan linkback kepada sumber asal. Lagi elok jika di-tag jurugambar asal di bawah gambar tersebut. Di dalam urusan JomGaming, kitorang akan cuba menggunakan stok gambar yang telah kitorang ambil sendiri dari acara-acara terdahulu, ataupun mengharapkan gambar dari penganjur, syarikat jenama etc masing-masing agar tiada isu sebegini berlaku. Gambar-gambar di public domain dengan Creative Commons license juga akan kitorang gunakan dengan melakukan olahan jika perlu.
Ini adalah 3 perkara paling asas bagi kitorang pertimbangkan sebelum menerbitkan sesuatu artikel mahupun content di dalam dunia digital masakini. Mudah kan? Jika ada tips yang penulis terlepas, mohon sarankan di ruangan komen, ok?
Kesimpulan
Kata-kata keramat “demi membangunkan esports negara” ini dah lama penulis dengar. Memang bagus niat sebegini. Tapi ianya juga perlu dilaksanakan dengan cara yang betul. Baru industri esports ni dilihat lebih berkredibiliti dan saling menghormati.
Kepada Oh! Media, terima kasih kerana menghormati hakcipta intelek Tobeng dan JomGaming. Kepada pengamal-pengamal media dan content creators di luar sana, teruskan berjuang membangunkan industri dengan cara yang berkredibiliti dan mulia.
Majulah gaming untuk negara.
Badd Anuar
Ketua Editor JomGaming


Selepas Dikecam, Sony Beri Naik Taraf Percuma PS4/PS5 Untuk Semua Edisi Horizon Forbidden West

Dua hari lalu, Sony telah membuka pra-tempah dan mendedahkan apakah edisi-edisi yang ada untuk Horizon Forbidden West.
Berita tersebut kurang menyenangkan ramai peminat setia PlayStation kerana tiada naik taraf percuma dari versi PS4 ke versi PS5 untuk edisi-edisi yang lebih murah. Dalam kata lain, pemain perlu membeli edisi-edisi yang lebih mahal sekiranya berhasrat untuk beralih dari versi PS4 ke versi versi PS5.
Terkini, Sony telah membuat pusingan-U terhadap perancangan mereka itu setelah dikecam teruk oleh para pemain.
Dalam satu kenyataan yang dikemaskini, President & CEO Sony Interactive Entertainment, Jim Ryan sendiri telah mengesahkan bahawa kesemua edisi Horizon Forbidden West, tidak kira murah atau mahal, digital atau fizikal, semuanya akan mendapat kedua-dua versi PS4 dan PS5.
Ryan menjelaskan bahawa Horizon Forbidden West pada asalnya diletakkan dalam senarai game yang menawarkan naik taraf percuma, namun disebabkan game sekuel itu telah ditangguh pelancarannya, ada sedikit kekeliruan. Walau bagaimanapun, Sony telah memuktamadkan yang Horizon Forbidden West akan tetap menawarkan naik taraf percuma.
Di samping itu, Horizon Forbidden West merupakan game terbitan PlayStation Studios terakhir yang menawarkan naik taraf percuma ini. Selepas ini, game-game pihak pertama Sony seterusnya akan mengenakan caj USD10 (~RM41) untuk naik taraf dari versi PS4 ke versi PS5, termasuk God of War dan Gran Turismo.
Horizon Forbidden West akan dilancarkan pada 18 Februari 2022 untuk PS5 dan PS4.


EA Sports Berjaya Ramalkan Argentina Juara Piala Dunia FIFA 2022 – Kini 4 Edisi Berturut-Turut

Seperti yang telah kami laporkan sebelum ini, EA Sports telah meramalkan Argentina untuk memenangi Piala Dunia FIFA 2022 yang diadakan di Qatar.
Dan seperti yang kita semua sudah tahu, malam tadi Lionel Messi dan rakan-rakan telah menjulang trofi ikonik itu dalam satu perlawanan akhir penuh dramatik — memberikan Argentina kejuaraan ketiga selepas tahun 1978 dan 1986.
Namun, apa yang lebih menarik (dan misteri) adalah bagaimana EA Sports kini telah meramalkan juara Piala Dunia FIFA dengan tepat untuk empat kali berturut-turut.
Bagi korang yang tidak tahu, sejak Piala Dunia FIFA 2010, sebelum bermulanya kejohanan terbesar dunia itu, EA Sports akan mengeluarkan ramalan rasmi mereka mengenai siapakah yang menjuarainya.
Kesemuanya ramalan tersebut adalah tepat untuk empat edisi berturut-turut iaitu Sepanyol (2010), Jerman (2014), Perancis (2018) dan terbaharu, Argentina (2022).
Lebih menarik, ramalan untuk edisi kali ini turut meramal Lionel Messi sebagai pemain terbaik kejohanan (Golden Ball) dan Emiliano Martínez sebagai penjaga gol terbaik kejohanan (Golden Glove). Walau bagaimanapun, ramalan EA Sports terhadap Messi sebagai penjaring terbanyak (Golden Boot) tidak mengena kerana ia telah dimenangi oleh Kylian Mbappé.
Menarik sebenarnya untuk kita fikirkan bagaimana EA Sports telah berjaya meramal perkara ini dengan begitu tepat. Sama ada ia hanya “nasib” atau mereka sememangnya “sudah tahu”? Itu mereka sahaja yang ada jawapannya.
Tak sabar untuk kita nantikan, untuk edisi Piala Dunia 2026, negara manakah yang EA Sports akan ramalkan untuk menjadi juara? Tentunya menarik kerana pada ketika itu kelak, EA Sports tidak lagi memegang lesen rasmi bersama FIFA kerana masing-masing akan membawa haluan masing-masing.


Sony Buat Pelaburan Sebanyak RM1 Billion Ke Dalam Epic Games

Sony Corporation telah bersetuju untuk menyuntik pelaburan strategik sebanyak USD250 juta (~RM1.07 billion) ke dalam Epic Games.
Menurut Game Informer, pelaburan ini bertujuan meluaskan lagi kolaborasi antara Epic Games dengan platform hiburan dan ekosistem digital Sony.
“Teknologi berkuasa tinggi milik Epic dalam bidang seperti grafik meletakkan mereka di hadapan dalam pembangunan enjin game melalui Unreal Engine dan beberapa inovasi lain,” kata pengerusi, presiden dan CEO Sony, Kenichiro Yoshida.
“Tiada contoh yang lebih baik tentang perkara ini selain pengalaman revolusi hiburan, Fortnite. Melalui pelaburan ini, kami akan menerokai pelbagai peluang untuk melanjutkan kolaborasi bersama Epic untuk menyinarkan dan membawa nilai kepada pengguna dan industri dalam skala besar, bukan sahaja dalam game, tetapi juga merentasi landskap hiburan digital yang sentiasa berkembang.”
Kata pengasas dan CEO Epic Games, Tim Sweeney pula, “bersama-sama, kita akan membina ekosistem digital yang lebih terbuka dan mudah untuk kesemua pengguna dan pencipta kandungan.”
Mungkin ada daripada kita yang hanya mengenali Epic Games melalui Fortnite. Namun, peranan syarikat tersebut dalam industri hiburan, terutamanya perfileman dan gaming, adalah cukup besar.
Epic Games merupakan pemilik kepada Epic Games Store, sebuah platform gudang game yang kini menjadi pesaing utama kepada Steam, laman gudang game yang sekian lama mendominasi industri.
Epic juga merupakan pencipta kepada Unreal Engine, sebuah enjin game yang telah membangunkan ratusan, jika tidak ribuan game yang ada di pasaran pada ketika ini. Unreal Engine juga digunakan untuk menghasilkan kesan khas dalam pembikinan siri TV The Mandalorian yang diterbitkan oleh Disney+.
Pada Mei lalu, Epic Games telah memperlihatkan gameplay pertama PS5 yang dihasilkan melalui Unreal Engine — satu demonstrasi teknikal yang cukup mengagumkan.
Apa agaknya perancangan kolaborasi antara Sony dan Epic ini nanti? Sama-sama kita nantikan.


Info Watch Dogs Legion Tertiris, Latar Belakang Masa Depan London Pasca-Brexit, Boleh Main Sebagai NPC

Selepas sekian banyak laporan tentang game ketiga daripada siri Watch Dogs ini, satu lagi laporan terbaru telah tertiris mendedahkan beberapa info baru.

Amazon UK telahpun menaikkan laman jualan Watch Dogs Legion, judul yang nampaknya bukan “Watch Dogs 3” walaupun ia adalah game ketiga daripada siri ini. Laporan ini turut telah disahkan oleh Kotaku, mengatakan yang info-info baru yang tertiris ini adalah sahih.
Berikut ialah info baru yang telah diketahui:

Menggunakan latar masa depan dekat (near-future).
Lokasi di London, iaitu versi distopia London.
Menggunakan latar belakang pasca-Brexit di mana masyarakat, politik dan teknologi telah mengubah kekayaan London.
Sebagai sebuah bandar yang mempunyai tahap pengawasan antara yang tertinggi di dunia, ia merupakan satu tempat yang paling sesuai untuk bermain dengan gameplay Watch Dogs.
Pemain berpeluang memainkan mana-mana NPC (non-playable character) yang ditemui dalam open-world itu. Setiap watak ini akan mempunyai animasi, lakon suara, sifat watak dan visual yang penuh.

Menurut Kotaku lagi, disebabkan sistem bermain mana-mana NPC yang sangat luas ini, ia telah membuatkan para pembangun game ini ramai yang pening kepala, dan mungkin akan membawa kepada penundaan tarikh pelancaran game ini.
Sama-samalah kita nantikan pengumuman rasmi yang lebih lanjut daripada Ubisoft pada minggu hadapan di E3 2019.


Cyberpunk 2077 Kini Merupakan Game Digital Terlaris Dalam Sejarah Gaming

Firma penganalisis industri gaming, SuperData telahh mengeluarkan satu kajian terbaharu mengenai pasaran game digital global.
Antara butiran menarik yang didedahkan melalui analisis ini adalah tentang game keluaran CD Projekt Red yang penuh kontroversi sejak hari pertama pelancaran, Cyberpunk 2077.
Menurut SuperData, Cyberpunk 2077 kini merupakan game terbesar dari segi pendapatan digital dan bilangan unit yang terjual iaitu 10.2 juta unit.
Dalam kata lain, game futuristik open-world itu adalah game digital paling laris berdasarkan pendapatan dan jualan unit dalam sejarah gaming.
SuperData turut menyatakan yang jumlah anggaran jualan sebanyak 10.2 juta unit itu termasuk unit yang telah dikembalikan wangnya (refund). Walau bagaimanapun, menurut SuperData lagi, pengembalian wang sebenarnya tidak terlalu memberikan kesan besar kepada jumlah jualan game tersebut.
“Kempen pemasaran yang berjaya dan reputasi The Witcher 3: Wild Hunt memberikan keterujaan yang diperlukan untuk game CD Projekt Red itu untuk memecahkan rekod walaupun pelbagai isu termasuk masalah prestasi di konsol, glitch yang banyak dan pembuangan game itu dari PlayStation Store yang masih tidak tahu bila akan kembali,” kata SuperData.
Kajian ini turut mendedahkan bahawa peratusan jualan digital Cyberpunk 2077 di PC adalah sangat tinggi (80%) — tentunya disebabkan pembuangan game itu dari PS Store serta bermacam masalah yang timbul di konsol.
Baru-baru ini, ikon industri gaming yang juga Presiden Valve, Gabe Newell telah mempertahankan dan bersimpati dengan apa yang berlaku kepada CD Projekt berkait Cyberpunk 2077.


Pemain Esports Berlesen Malaysia Bakal Dapat Elaun Dan Tajaan Penuh Ke Pertandingan Esports Antarabangsa!

Jaguh-jaguh DotA 2, FIFA 18 dan CounterStrike: Global Offensive – get ready, guys and gals! Impian untuk mewakili negara secara rasmi dalam acara esport bakal jadi realiti.
Sebentar tadi, eSports Malaysia (ESM) telah mengumumkan program Pemilihan Pasukan Esports Kebangsaan 2018 di Orange eSports Stadium. Program yang mendapat sokongan Majlis Sukan Negara (MSN) dan Kementerian Belia dan Sukan (KBS) ini merupakan inisiatif menyediakan kontinjen esports negara ke pertandingan esports peringkat antarabangsa di Olimpik 2024 nanti – selaras dengan hasrat Menteri Belia & Sukan YB Khairy Jamaluddin.
Program Pemilihan Pasukan Esports Kebangsaan 2018 yang akan bermula dari Julai ke September 2018 ini dijangka akan melibatkan penyertaan daripada 15,000 atlit esports di 6 zon merentasi 14 negeri serata Malaysia, dan melalui penyertaan 30 kelab esports kolej/universiti. Kemuncak kepada program ini nanti akan berlangsung di Ipoh, Perak sempena Sukan Malaysia (SUKMA) 2018.

Juara-juara bagi acara DotA 2, FIFA 18 dan CounterStrike: Global Offensive di akhir program Pemilihan Pasukan Esports Kebangsaan 2018 ini nanti akan mewakili negara secara rasmi ke pertandingan esports antarabangsa. Mereka juga akan menyertai Program Pembangunan Atlet Esports selama setahun bersama MSN dan ESM.
Ketua Pengarah Majlis Sukan Negara, YBhg. Dato’ Ahmad Shapawi b. Ismail
Selain butiran program ini, sistem perlesenan pemain esports kebangsaan turut dijelaskan oleh Rinie Ramli, Setiausaha Agung Esports Malaysia. Menurut beliau, hanya pemain-pemain esports berlesen yang diperakui ESM dan MSN akan layak menyertai program-program pemilihan pemain esports mewakili negara. Dan sebagai ganjaran, mereka-mereka yang memegang status pemain esports negara akan menerima elaun dan tajaan penuh ke pertandingan-pertandingan esports antarabangsa!

Di majlis yang sama juga, Esports Malaysia turut mengadakan China Esports Games 2018 Malaysian Qualifier bagi memilih atlit-atlit esports yang akan mewakili negara ke Jiangsu, China sempena acara esports tersebut. China Esports Games 2018 yang akan berlangsung pada 29 April ke 1 Mei 2018 menawarkan wang hadiah bernilai RM130,000. Perwakilan Malaysia ke sana nanti akan menerima tajaan penuh dari Majlis Sukan Negara dan Esports Malaysia.

Nampaknya, inisiatif Kerajaan Malaysia dalam memperkasakan agenda esports negara melalui Kementerian Belia dan Sukan, Majlis Sukan Negara dan Esports Malaysia semakin menemui kejayaan. Kitorang di JomGaming berharap usaha ini akan terus menggiat pembangunan industri esports tanahair.

Sebentar tadi, eSports Malaysia (ESM) telah mengumumkan program Pemilihan Pasukan Esports Kebangsaan 2018 di Orange…
Posted by JomGaming on Sabtu, 14 April 2018


Tonton Trailer Rasmi Voidtrain – Pemain Menjelajah Ke Pelbagai Dimensi Dengan Keretapi

Naik keretapi, pergi ke dimensi lain, terokai dunia baru, bersedia menghadapi pelbagai jenis musuh dan ulanginya. Itulah Voidtrain.

Voidtrain merupakan sebuah game first-person action-survival dari studio pembangun Nearga di mana pemain akan menjelajah ke pelbagai dimensi untuk menaik-taraf keretapi, kumpulkan sumber baru dan bina senjata yang lebih baik. Game ini boleh dimainkan secara berseorangan atau empat pemain dalam mode co-op multiplayer.
Pemain akan mulakan dengan menaiki troli kecil yang perlu ditolak. Pemain perlukan kumpulkan semua sumber yang ada untuk menaik-taraf kelengkapan dan ubahsuai troli pemain dari kecil sehingga besar menjadi keretapi yang mempunyai sistem pertahanan, senjata canggih dan enjin yang lebih laju seperti menggunakan kuasa tesla atau kuasa wap.
Dimensi-dimensi yang akan dijelajah oleh pemain merangkumi pulau terapung di mana pemain perlu menggunakan graviti untuk melepasinya dan beberapa kawasan yang dikuasai oleh tentera Nazi. Pemain akan bertembung dengan pelbagai jenis raksasa. Game ini juga memuatkan elemen puzzle dan tahap difficulty yang akan menjadi semakin sukar.
Voidtrain akan dikeluarkan pada musim luruh tahun ini di PC.
Sumber: VG247


PS4 Seperti PC Yang Berumur 5 Tahun Dulu Dan Ia Mengekang Developer, Kata Pengarah A Way Out

A Way Out, sebuah game indie yang dibangunkan oleh Hazelight, diperkenalkan di pentas EA Play merupakan antara game yang menjadi bualan ramai semasa E3 2017.

Sekiranya korang masih belum pernah dengar tentang game ini, A Way Out merupakan sebuah game bergenre co-op. Apa yang membuatkan ia menarik adalah sama ada korang bermain online ataupun local multiplayer, paparan splitsreen akan tetap diperlihatkan.
Ia mengisahkan cubaan Vincent dan Leo yang ingin lari dari penjara dan berjumpa dengan keluarga masing-masing. Perjalanan mereka untuk menemui keluarga bakal dirintangi dengan pelbagai dugaan.
Terbaru, bercakap kepada Engadget, pengarahnya, Josef Fares telah mendedahkan beberapa maklumat tentang proses pembangunan game ini. Apa yang menarik tentang temubual itu adalah bagaimana beliau memberikan komen tentang kuasa yang dimiliki oleh sistem PS4 dalam proses mereka untuk membangunkan game ini.
Fares berkata sistem PS4 yang ada kini seumpama sistem PC yang sudah berumur lima tahun, dan ini membuatkan pasukan mereka terkekang untuk melakukan sesuatu.
“Kamu inginkan kebenaran? Sistem ini tidaklah sekuat yang kamu fikirkan,” kata Fares bercakap tentang sistem PS4 kepada Engadget. “Ini adalah seperti PC yang berumur lima tahun. Kalau konsol mempunyai kuasa yang sama seperti PC hari ini, kamu akan dapat lihat semua game-game yang berbeza. Kebanyakan usaha yang dilakukan developer di luar sana adalah untuk membuatkan game-game ini berjalan untuk konsol.”

Ini mungkin sesuatu yang tidak mengejutkan bagi sesetengah pihak memandang kedua-dua konsol paling berkuasa masakini, PS4 dan Xbox One telah dikeluarkan pada tahun 2013, kira-kira 4 tahun yang lalu.
Korang boleh baca temubual penuh pengarah game A Way Out, Josef Fares bersama Engadget di sini.
A Way Out akan diterbitkan bagi platform PS4, PC dan Xbox One pada awal 2018.


5 Game PC Terbaik Dengan Keperluan Spesifikasi Rendah

Dengan grafik game semakin tinggi sekarang, keperluan spesifikasi untuk PC game juga tinggi. Sampai tak terkejar dengan PC atau laptop yang korang ada. Ini adalah 5 PC game yang perlukan spesifikasi rendah untuk bermain.
1. Hotline Miami (2012)
Operating SystemWindows XP/Vista/7Processor1.2GHz processorRAM512 MBGraphics CardDirectX 8-compatible graphics card with at least 32MB of video memoryStorage250 MB
Jangan pandang rendah dengan grafiknya, game ni memang mencabar. Korang bermain sebagai seorang protagonis dalam menumpaskan beberapa kumpulan gangster di bandar yang dipenuhi dengan lampu neon era 80-an. Gameplay memerlukan pemain untuk memasang strategi sebelum masuk ke kawasan musuh dan tumpaskan mereka sepantas yang boleh. Tersilap langkah, mula dari awal.
2. Disco Elysium (2019)
Operating SystemWindows 7+ProcessorIntel Core 2 DuoRAM2 GBGraphics CardDirectX 11 Compatible Card with 512MB Dedicated Memory as a MinimumStorage20 GB
Berminat dengan game yang mempunyai jalan cerita yang tidak linear dan ada pelbagai cabang? Disco Elysium sesuai untuk korang kerana game RPG ni mengutamakan world building dan kepelbagaian dialog dari setiap NPC. Setiap tindakan yang dibuat oleh pemain juga akan memberi kesan kepada dunia game. Jadi pemain perlu bijak buat keputusan untuk dapatkan hasil yang terbaik.
3. Tomb Raider (2013)
Operating SystemWindows XP/Vista/7/8ProcessorIntel Core2 Duo E6300 1.86 Ghz; AMD Athlon64 X2 2.1 Ghz 4050+RAM1 GB; 2 GB on VistaGraphics CardAMD Radeon HD 2600 XT; NVIDIA GeForce 8600Storage12 GB
Tomb Raider 2013 merupakan reboot yang dibangunkan oleh Crystal Dynamic. Ia adalah pengembaraan pertama Lara Croft dalam menempuh cabarannya di sebuah pulau untuk membongkar misteri di sebaliknya. Jika korang nak cari game yang action-packed lengkap dengan visual cantik dan gameplay menarik. Tomb Raider sesuai untuk korang.
4. Fallout: New Vegas (2010)
Operating SystemWindows XP/Vista/7ProcessorIntel Dual Core 2.0 GHz; Athlon 64 X2 Dual Core 5800+RAM2 GBGraphics CardATI Radeon 1300XT; NVIDIA GeForce 6600 GTStorage10 GB
Fallout: New Vegas adalah pilihan yang baik bagi korang yang nak main game RPG kat komputer spesifikasi rendah. Walaupun grafiknya sudah out of date, namun elemen RPG, world building dan jalan ceritanya yang kompleks membuatkan ia salah satu siri dalam Fallout yang menarik untuk pemain terokai.
5. Dusk (2018)
Operating SystemWindows 7Processor2.4GHZ Dual Core Processor Or HigherRAM2 GBGraphics CardNVidia GeForce 9800GTStorage2 GB
Kalau korang teringin nak menyelami dunia retro shooter. Korang boleh mulakan dengan game Dusk. Mengambil inspirasi dari game seperti Quake dan Doom. Dusk akan buat korang tak duduk senang dengan aksinya yang tak henti-henti, menembak kumpulan kultis.
Dah buat pilihan game mana nak main? Atau korang ada game-game spesifikasi rendah yang korang pernah main? Boleh kongsi di ruangan komen. Jangan lupa like dan share. Adios!


Pokémon GO Adalah Carian Global Paling Tinggi Google Untuk 2016, Nombor 2 Di Carian Malaysia

Mungkin kita boleh gelarkan 2016 sebagai tahun untuk Pokémon GO.

Google Trend telah mengeluarkan laporan mereka tentang apakah carian yang paling popular digunakan untuk enjin carian Google mereka bagi tahun 2016. Dan anda mungkin tidak terkejut apabila Pokémon GO adalah carian paling popular untuk tahun ini di kedudukan Global.
Pokémon Go berada di kedudukan teratas Global, diikuti oleh iPhone 7, Donald Trump, Prince dan Powerball.
Berikut adalah kedudukan 10 carian paling popular Google tahun 2016 bagi peringkat Global:
1. Pokémon Go
2. iPhone 7
3. Donald Trump
4. Prince
5. Powerball
6. David Bowie
7. Deadpool
8. Olympics
9. Slither.io
10. Suicide Squad
Untuk kedudukan carian di Malaysia pula, Pokémon GO berada di kedudukan kedua di belakang Euro 2016. BR1M 2016, SAPS Ibu Bapa dan Olympic Games Rio 2016 mengisi ruang dalam kedudukan 5 teratas.
Berikut adalah kedudukan 10 carian paling popular Google tahun 2016 di Malaysia:
1. Euro 2016
2. Pokemon GO
3. BR1M 2016
4. SAPS Ibu Bapa
5. Olympic Games Rio 2016
6. Suri Hati Mr Pilot
7. Train to Busan
8. MAMA 2016
9. 7 Hari Mencintaiku
10. Descendents of the Sun
Pokémon GO yang telah dilancarkan pada bulan Ogos lalu merupakan sebuah fenomena global. Ia menggunakan Augmented Reality yang dibangunkan oleh Niantic Labs dengan kerjasama Pokémon Company dan Nintendo. Ia dikategorikan sebagai genre real-world gaming.
Anda boleh baca mengenai Pokémon GO dengan lebih lanjut di sini.


DLC Doom Yang Terbaru Iaitu Unto the Evil Kini Di Pasaran!

Masa untuk kembali membawa kemusnahan di alam puaka! Blueaargh!

“Unto the Evil” merupakan sebuah DLC premium untuk multiplayer Doom. Pemain yang memiliki DLC ini akan menerima:

3 map multiplayer
sebuah hack module yang baru
Senjata-senjata baru (UAC EMG Pistol dan Kinetic Mine)
Armor set, corak, warna dan taunt

Di samping itu, update percuma diberikan pada semua pemilik game Doom yang melibatkan mode multiplayer dan SnapMap. SnapMap akan menerima upgrade mengikut permintaan-permintaan dari komuniti Doom dan mode multiplayer pula akan menerima update yang berikut:

Exodus (Menyerupai mode capture the flag)
Sector (Kuasai dan kawal kawasan yang berjaya ditakluk)

Unto the Evil boleh didapati pada harga sekitar RM60 dan ia juga termasuk pakej season pass bagi Doom.


Trover Saves the Universe: Game VR Pelik Serta Kelakar Ditulis Oleh Pencipta Rick & Morty

Trover Saves the Universe ditulis dan disuarai oleh Justin Roiland, antara pencipta siri animasi Rick & Morty, bekerjasama dengan Squash Game eksklusif untuk PS VR

Game sci-fi adventure ini akan berada di PS4 dan PS VR. Sony menunjukkan gameplay penuh dengan aksi lucu dan rekaan yang agak huru-hara. Game ini memang sesuai untuk mereka yang suka lawak jenaka berperisa Adult Swim.
Trailer video ini diperkenalkan oleh Bathtub Guy yang sedang mandi di dalam tab mandi sambil bermain game tersebut sehinggalah TV jatuh dan membunuh Bath Tub Guy. Seorang ‘lelaki’ berwarna purple masuk dan gelabah melihat tragedi tersebut. Suara lelaki tersebut memang senang dicam dibintangi oleh Roiland sama seperti di dalam siri Rick dan Morty. Kemungkinankah karakter itu Trevor?


Kenapa Sony Meletakkan Kebebasan Kreatif Sepenuhnya Kepada Pembangun Game Pihak Pertama Mereka?

Semoga game single-player hidup selama-lamanya di konsol PlayStation.

Industri video game semakin lama semakin maju yang turut dirasai di Malaysia berbanding dahulu kala dan ini adalah satu cabaran baru terhadap pembangun game untuk membangunkan game yang boleh memuaskan hati pengguna tak kira pemain tegar atau cuma sekadar sahaja bermain.

Apabila syarikat video game melihat banyak pengguna sudah banyak luangkan masa bermain game, penerbit-penerbit besar video game seperti EA, Ubisoft dan Activision mengambil kesempatan untuk memasukkan microtransaction dan loot boxes ke dalam francais game yang dikenali ramai hanya untuk mengaut keuntungan lebih banyak sehinggakan dikaitkan sebagai salah satu bentuk perjudian.
Namun, PlayStation juga mengejar benda yang sama seperti mencari keuntungan melalui DLC tetapi PlayStation berbangga dengan kepelbagaian kualiti game eksklusif mereka iaitu mengeluarkan game yang indah dan merangkumi pengalaman terbaik untuk game single-player kepada pemain.
Ini terbukti apabila pelbagai IP eksklusif baru dan juga sambungan kepada game-game eksklusif PlayStation ditonjolkan semasa di Paris Games Week pada beberapa bulan lepas.
Ghost of Tsushima keluaran Sucker Punch yang terkenal dengan siri inFamous
Melalui temuramah bersama Michael Denny, naib presiden senior SIE Worldwide Studios dan ketua kepada pemasaran operasi Eropah, beliau mahu jadikan PlayStation sebagai satu platform terbaik untuk bermain game dengan memfokuskan kepada elemen kreatif terhadap sesuatu pembuatan video game.
Apabila ditanya mengenai apa yang dilihat oleh Sony dalam memilih game serta memberi tajaan kepada studio-studio, Denny menjawab:
“Kami sentiasa mahu menawarkan banyak pilihan dan kepelbagaian untuk segala jenis game berbeza kepada komuniti PlayStation. Di Worldwide Studios, kami memberi kepercayaan sepenuhnya dengan studio yang bekerja bersama kami. Kami suka melihat mereka mengeluarkan idea kreatif tersendiri dan juga membuat keputusan terhadap apa yang mereka mahu lakukan kerana kami percaya apabila studio bersemangat dengan game apa yang mereka buat, mereka akan tentu memberikan game gempak untuk kami.”
Denny memuji usaha studio Guerrilla Games sebelum ini pernah membangunkan game shooter Killzone: Shadows Fall dan kini bertukar 360 darjah ke arah RPG melalui game terbaru mereka yang dibangunkan selama 5 tahun, iaitu Horizon Zero Dawn ternyata membawa kejayaan besar setaraf dengan Uncharted 4.
Horizon Zero Dawn keluaran Guerilla Games
Jadi, bagaimana Sony boleh meletakkan harapan tinggi kepada studio-studio untuk menghasilkan seluruh IP dengan cerita, konsep dan gameplay baru seperti Guerrilla Games?
Denny berkata, “Mengetengahkan sesuatu benda yang baru adalah sentiasa menjadi cabaran bagi kami dan inilah cabaran yang disahut oleh Worldwide Studios. Kami akan sentiasa menyokong keputusan studio untuk menghasilkan IP baru seperti game eksklusif akan datang seperti Ghosts of Tsushima dan Days Gone. Apa yang penting adalah kami memastikan kami mempunyai cara proses pembangunan yang kuat serta mengukuhkan elemen penting game itu sepanjang proses pembangunan”.
Lebih menarik lagi, Worldwide Studios bukan sahaja fokus terhadap game triple-A bersama studio-studio besar di Eropah tetapi juga menyokong sepenuhnya terhadap pembangunan game indie seperti Concrete Genie dibangunkan oleh PixelOpus dan melihat ke pasaran luar dari negara lain seperti Stifled dari China.

Kami sudah cuba bermain Stifled melalui kacamata PSVR semasa game ini tersenarai dalam PSX SEA 2017 yang hanya berpandukan suara untuk melihat seluruh atmosfera game itu adalah suatu pengalaman VR yang sangat unik.
Bercakap mengenai game PSVR, Worldwide Studios yakin idea inovatif dan luas yang dibawakan oleh pelbagai studio boleh membawa fenomena baru dalam pembangunan game VR dengan meletakkan pemain betul-betul di tengah aksi permainan.
Jika anda terlepas trailer game-game PlayStation yang diumumkan ketika di Paris Games Week, anda boleh tonton semua di sini dan anda mahu tahu senarai game PSVR akan datang, anda boleh klik di sini.


For Honor: Ubisoft Berikan Penggantungan 3-Hari Kepada 1,500 Pemain Yang Melakukan “AFK Farming”

Ubisoft mula memberikan hukuman yang tegas kepada para pemain yang menipu dalam game pertempuran zaman pertengahan, For Honor untuk mendapatkan XP yang mudah.

Membuat pengumuman di Reddit, Ubisoft telah mendedahkan bahawa mereka telah menggantung akses 1,500 pemain kepada Multiplayer selama 3-hari kerana melakukan “AFK farming”. Mereka menyatakan bahawa perbuatan seperti ini telah melanggar Code of Conduct mereka.
AFK (away from keyboard) farming, secara ringkasnya, membiarkan karakter mereka untuk berada dalam server, namun anda tidak perlu bersusah-payah bermainnya kerana anda akan tetap mendapat XP di akhir perlawanan. Bagi mencegah daripada dibuang keluar daripada server tersebut kerana tidak bergerak langsung, pemain-pemain ini akan meletakkan sesuatu di controller mereka, misalnya getah untuk menggerak-gerakkan karakter tersebut.
Kata Ubisoft lagi, selain 1,500 pemain ini, 4,000 pemain lain telah dikenalpasti juga melakukan perbuatan ini, dan mereka akan menerima amaran.

Dalam berita For Honor yang lain, game ini telah menjadi game paling laris di platform PlayStation 4 pada Februari lalu.


Surf World Series: Macam Game Tony Hawk’s, Tapi Di Atas Ombak!

Sebuah game surfing sedang dibangunkan – Surf World Series tampilkan trailer pengenalan!

Climax Studios yang pernah membangunkan Silent Hill: Shattered Memories dan barisan game Assassin’s Creed Chronicles – kini sedang membangunkan Surf World Series.
Simon Gardner, CEO Climax Studios berkata, “Surfing adalah sukan yang jarang dijadikan video game, jadi kami mahu membawa keseronokan surfing di dalam game bergaya arcade yang memerlukan korang menawan ombak dan mengumpul markah tertinggi!”
Khabarnya game ini akan menampilkan 5 destinasi surfing (termasuk Hawaii dan Portugal), 45 mission single player, mode-mode multiplayer 16 orang dan sistem ranking dan customisation bagi surfer korang.
Surf World Series akan diterbitkan tahun hadapan bagi platform PC, PlayStation 4, dan Xbox One.


Ubisoft Umumkan 2 Game VR – Game Jelajah Memori, Transference dan Game Jetpack Shooter, Space Junkies!

Ubisoft dah mula bermain-main dengan game VR pulak!

Sebentar tadi Ubisoft telah mengumumkan Transference dan Space Junkies – dua game yang dibangunkan untuk platform Virtual Reality.

Transference dibangunkan oleh Ubisoft Montreal FUn House dengan kerjasama syarikat produksi filem Elijah Wood, Spectrevision. Transference meneroka idea bagaimana seseorang itu boleh mengembara di dalam lakonan semula digital memeoi seseorang inidividu dalam gameplay first-person. Korang kena selesaikan puzzle dan memain dan mencampur semula memori-memori orang. Pelik kan?
Transference dijangka akan diterbitkan antara Mac – Jun 2018.

Space Junkies dari Ubisoft Montpellier pula adalah game jetpack shooter di angkasa lepas – di mana korang akan mempunyai kawalan dan gerakan 360 darjah. Game ini akan menyokong permainan 1v1 atau 2v2 bagi platform Oculus Rift dan HTC Vive,
Space Junkies dijangka akan dilancarkan antara Mac – Jun 2018.


Take-Two Interactive Bakal Ambil-Alih Zynga Dengan Nilai Lebih RM53 Billion, Tertinggi Dalam Sejarah Gaming

Lupakan pengambil-alihan Supercell oleh Tencent, lupakan pengambil-alihan Bethesda oleh Microsoft kerana rekod terbaharu dalam sejarah gaming baru sahaja dipecahkan.
Take-Two Interactive, syarikat induk kepada beberapa studio pembangun game gergasi seperti Rockstar Games dan 2K Games, telah mengumumkan yang mereka bakal mengambil-alih syarikat yang cukup terkenal dengan mobile game, Zynga.
Dalam kenyataan yang dikeluarkan, Take-Two mendedahkan nilai pengambil-alihan ini adalah bernilai USD12.7 billion (~RM53.26 billion). Transaksi dijangka akan dilengkapkan sekitar separuh tahun pertama 2022.
Pengambil-alihan yang cukup mengejutkan ramai ini telah menjadikan ia kini merupakan pengambil-alihan tertinggi dalam sejarah industri video game.
Berita ini sekaligus menjadikan game-game milik Zynga seperti FarmVille, Words With Friends, CSR Racing, Harry Potter: Puzzles & Spells, dan banyak lagi kini berada di bawah satu bumbung syarikat yang sama dengan game-game sedia ada milik Take-Two seperti Grand Theft Auto, Borderlands, NBA 2K, BioShock, Civlization dan lain-lain.
Bagi merumuskan segala kenyataan Take-Two, tujuan pengambil-alihan ini adalah untuk membawakan francais-francais besar mereka ke platform mobile, menggunakan kepakaran yang dimiliki oleh Zynga.
Take-Two juga menyatakan yang pengambil-alihan ini akan memberikan mereka pulangan sebanyak USD100 juta (~RM419 juta) setiap tahun dalam tempoh dua tahun pertama, dan mampu mencecah USD500 juta (~RM2.1 billion) pada tahun-tahun seterusnya.
Berita ini sememangnya satu kejutan yang cukup besar, terutamanya terhadap nilai pengambil-alihan yang sanggup ditabur oleh Take-Two — juga membuktikan betapa seriusnya Take-Two untuk menerjah ke arena mobile.
Sebagai perbandingan, tweet di bawah menyenaraikan beberapa pengambil-alihan dengan nilai tertinggi yang pernah dilakukan dalam industri gaming.

We are barely into 2022 and already have the largest game acquisition of all time.$12.7B Zynga ➡ Take-Two$10.2B Supercell ➡ Tencent$7.5B ZeniMax ➡ Microsoft$5.9B King ➡ Activision$4.0B Moonton ➡ ByteDance$2.5B Mojang ➡ Microsoft$2.4B Glu ➡ EA$2.0B Oculus ➡ Meta https://t.co/wlQTjmRiUS— Shanti Bergel (@sbergel) January 10, 2022

Game yang sedang Zynga bangunkan kini adalah Star Wars: Hunters, sebuah game bergenre arena shooter, mempertemukan perlawanan 4-lawan-4 yang menggunakan pandangan third-person, diinspirasikan daripada bermacam latar belakang karakter Star Wars.
Latar masa yang digunakan pula adalah selepas kejatuhan Galactic Empire, iaitu sekitar selepas Return of the Jedi.
Star Wars: Hunters digambarkan sebagai sebuah game kombat arena kompetitif yang memfokuskan kepada kerjasama berpasukan secara online. Ia akan turut membawakan fungsi cross-play antara Switch, Android dan iOS.
Buat masa ini, mereka hanya menyatakan Star Wars: Hunters akan dilancarkan pada tahun 2022 secara percuma untuk Nintendo Switch, iOS dan Android.


Rasmi! Ketagihan Bermain Video Game Diklasifikasi Sebagai Penyakit Oleh Pertubuhan Kesihatan Sedunia

Pertubuhan Kesihatan Sedunia (World Health Organization – WHO) secara rasminya telah menambah gangguan gaming (gaming disorder) sebagai salah satu penyakit yang diiktiraf.

Keputusan itu dibuat oleh 194 ahli kumpulan itu di Perhimpunan Kesihatan Sedunia ke-72 yang berlangsung pada hujung minggu lalu. Menurut laman web rasmi WHO, definisi dan ciri-ciri gangguan gaming ialah:
“Satu corak berulang-ulang terhadap kelakuan gaming (digital gaming atau video gaming), yang mana boleh terjadi secara online (melalui internet) atau offline, dapat dilihat melalui:

Kawalan terjejas terhadap gaming (cth., permulaan, frekuensi, intensiti, durasi, penamatan, konteks);
Meningkatkan prioriti kepada gaming sehingga gaming mengambil alih keutamaan melebihi kepentingan kehidupan lain dan aktiviti harian; dan
Terus-terusan atau peningkatan terhadap gaming di sebalik berlakunya akibat negatif. Corak kelakuan ini mencukupi parahnya untuk mengakibatkan kerosakan yang signifikan kepada peribadi, keluarga, masyarakat, pendidikan, pekerjaan, atau lain-lain aspek yang penting.”

Menurut Gameindustry.biz, WHO menjelaskan bahawa keputusan untuk memasukkan gangguan gaming telah dibuat oleh ramai pakar dari disiplin dan rantau yang berbeza dan berdasarkan reviu daripada bukti yang ada.

Jadi, kepada gamer di luar sana, bermain game-lah secara sihat! Jangan sampai diklasifikasikan menghidap gangguan gaming ini oleh doktor!


Hideo Kojima Menjelaskan Design Original Maskot Kojima Productions Oleh Yoji Shinkawa!

Semalam, menerusi Twitter beliau, Hideo Kojima telah menampilkan beberapa design original Ludens – maskot Kojima Productions rekaan Yoji Shinkawa!

1/2The initial Ludens design w/o EVA suits drawn by Yoji Shinkawa.@KojiPro2015 @KojiPro2015_EN pic.twitter.com/KbTWQC9Aoa
— HIDEO_KOJIMA (@HIDEO_KOJIMA_EN) June 7, 2016
Tweet pertama beliau berbunyi, “Rekaan awal Ludens TANPA EVA suit oleh Yoji Shinkawa.” Tweet beliau yang berikutnya pula berbunyi, “Permintaan saya kepada beliau adalah meletakkan rekaan visor (topeng) yang digunakan semasa peperangan zaman middle ages.”

2/2My order to him was to have a sense of VISOR used in Age of Civil War in Close Helmet of MidAge.@KojiPro2015_EN pic.twitter.com/PxfujseSob
— HIDEO_KOJIMA (@HIDEO_KOJIMA_EN) June 7, 2016
Kebetulan pula, Kojima Productions telah melancarkan akaun Twitter mereka di dalam bahasa Inggeris dan Jepun! Akaun English KojiPro semalam turut mengulas berkenaan rekaan karakter Ludens ini, “Korang tahu rekaan perisai muka dalam helmet perang Jepun dulukala? Macam tu lah. Badass.”

Yeah! You guys know those moustached mouth pieces in old Japanese war helmets? Like that. Badass. https://t.co/AWIZkyaJmU
— KOJIMA PRODUCTIONS (Eng) (@KojiPro2015_EN) June 7, 2016
Amacam? Nampak tak persamaan antara kedua design nih? Apa lagi rahsia Ludens yang akan didedahkan Kojima-san? Sama-sama kita nantikan!


Muazz Mara Ke Separuh Akhir Di PES World Finals, Malaysia Bawa Pulang Lebih RM40,000

Semalam telah berlangsungnya eFootball.Open 2019-2020 World Finals, atau lebih dikenali sebagai kejuaraan dunia PES yang dianjurkan secara rasmi oleh Konami.
Seperti yang kita ketahui, dua pemain PES negara, Ahmad “Maul” Muazz dan Ahmad “Dragon” Yazid, telah mencipta nama sebagai pemain pertama Malaysia yang berjaya melayakkan diri ke kejuaraan dunia rasmi PES.
Maul yang menggunakan nama “VNGLMHTS” dalam kategori PC (Steam) telah mengharumkan nama negara apabila berjaya meloloskan diri sejauh separuh akhir — sekaligus membawa pulang USD7,500 (~RM31,724).
Di peringkat kumpulan, beliau berjaya menundukkan sebacab96 dengan jaringan 3-4, sebelum tewas kepada Ronaldo7, juga dengan jaringan sama. Berada di kedudukan nombor dua, beliau lolos ke separuh akhir dan bertemu pula dengan Erkobra18. Walau bagaimanapun, nasib tidak menyebelahinya apabila tewas 2-1, sekaligus menamatkan kempen World Finals beliau.
Ketika dihubungi JomGaming, Maul memanjatkan kesyukuran apabila berpeluang untuk beraksi di pentas dunia. Walaupun sedikit kecewa tidak dapat menempah nama ke perlawanan akhir, beliau tetap redha dengan rezeki berjaya ke separuh akhir.
“Sangat bersyukur dapat peluang beraksi di eFootball.Open World Finals,” ujar Maul. “Memang impian untuk bersaing di World Finals. Tak sangka ianya datang dalam masa 3 tahun saya main secara kompetitif dalam PES. Sedikit ralat melepaskan peluang untuk ke perlawanan akhir. Tapi keseluruhannya sangat, sangat bersyukur, tak tahu apa lagi nak diucapkan. Dapat sampai di pusingan ini memang sangat sukar, kelayakan 3 hingga 4 lapis. Rezeki sampai di separuh akhir sahaja dan saya memang sangat bersyukur.”
“Terima kasih kepada keluarga, sahabat rapat, WASD Project, PES Malaysia sepanjang World Finals ini. “Syukur keluarga memberi berkat tak balik raya tahun ini untuk menghadapi World Finals.”
Prestasi Dragon, yang berentap dalam kategori Xbox One, juga tidak menyebelahinya apabila terkandas awal di peringkat kumpulan. Beliau terpaksa akur dengan pemain-pemain handalan dalam kumpulannya apabila tewas kepada kedua-dua pihak lawan, JoanStrife89 (0-1) dan ThePhenom3392 (3-0).
Walau terkandas awal, Dragon tidak pulang dengan tangan kosong apabila turut memperoleh wang sebanyak USD2,000 (~RM8,460).
Melalui kedua-dua pemain ini, wakil dari Malaysia berjaya membawa pulang kira-kira RM40,184.
Kelazimannya, World Finals yang dikendalikan Konami akan melangsungkan acara tahunan besar-besaran secara offline di stadium bola sepak sebenar terkemuka di Eropah. Namun, disebabkan pandemik COVID-19 yang melanda dunia pada ketika ini, acara pada tahun ini hanya mampu dilakukan secara online di kediaman masing-masing.
Apabila bertarung secara online menentang pemain dari negara-negara yang secara geografinya jauh di rantau yang berbeza, semestinya ia mengundang sambungan Internet yang lagging, sekaligus memberikan impak besar kepada gameplay pemain. Ketika ditanyakan isu ini kepada Maul, ini jawab beliau:
“Untuk PC [Steam], rantau Amerika ada 2 bar connection. Untuk Eropah, okay tiada bar, tapi line berat sikit. Selepas format World Finals diumumkan, dah jangka ini salah satu cabaran. Semasa separuh masa pertama dalam perlawanan separuh akhir, memang main dengan sangat berhati-hati, tak nak melepaskan silly mistake. Ini bukanlah alasan, sebab semua pemain menghadapi situasi yang sama.”
Tahniah dan syabas kami ucapkan kepada kedua-dua pemain serta semua pihak yang terlibat dalam kejayaan di pentas dunia PES ini. Semoga kita mampu lebih mengaum pada tahun hadapan!


Karnival E-Sukan Johor Bahru – Ada Pertandingan FIFA 19, Hadiah Kemenangan RM4,000!

Mana kaki-kaki FIFA 19 berdekatan Johor Bahru? Takkan nak sembang lebih!
Karnival E-Sukan Johor Bahru akan mengadakan pertandingan FIFA 19 pada bulan hadapan. Acara ini dianjurkan oleh Kelab Belia Solidariti Majidee, dianjurkan bersama oleh Jbyte Gaming, dikuasakan Parlimen Johor Bahru dan lokasi ditaja oleh Capital City Mall.
Berikut ialah butiran yang korang perlu tahu tentang acara ini:

Tarikh: 6 Julai 2019 (Sabtu)
Masa: 9 pagi
Lokasi: Capital City Mall (Ground Floor: Main Stage)
Game: FIFA 19 (Kick-Off mode)
Platform: PS4
Format: 1V1
Yuran: RM20/pemain

Jadi, apa korang tunggu lagi? Untuk maklumat lanjut dan pendaftaran, korang boleh hubungi Facebook JByte Gaming Studios atau Whatsapp ke nombor: 0127339910.


Industri Video Game Australia Menjana Keuntungan Sebanyak USD4 Billion Pada Tahun 2018

Satu laporan dari Interactive Games & Entertainment Association di Australia menunjukkan bahawa industri video game di sana sedang membangun.
Organisasi itu mengumumkan bahawa pengguna yang membelanjakan untuk video games telah mencapai sebanyak $4.029 billion pada tahun 2018, meningkat sebanyak 25 peratus dari perbelanjaan pada tahun 2017. Jika dibandingkan, industri video game di Amerika Syarikat menjana keuntungan sebanyak $43.4 billion pada tahun 2018.
Jualan digital menjana sebanyak $2.851 billion. Manakala, jualan fizikal meraih sebanyak $1.179 billion. Jualan digital sememangnya melonjak naik sebanyak 39 peratus, yang mana menunjukkan kepada kita bahawa industri ini menuju ke arah game-game digital. Jualan fizikal hanya naik sebanyak 0.2 peratus. Ini jelas membuktikan bahawa jualan digital mendominasi dari tahun ke tahun.
Di bawah adalah maklumat-maklumat lebih lanjut mengenai laporan IGEA:

Pembelian digital game meningkat sebanyak 190 peratus dari tahun ke tahun
Jualan game penuh digital meningkat sebanyak 71 peratus dari tahun ke tahun
Mobile gaming kekal mendominasi, dengan 11 peratus dari tahun ke tahun membesar dalam menjana keuntungan
Jualan aksesori konsol meningkat pada 18.7 peratus dan ia membantu meningkatkan jualan di keseluruhan kedai
Dari jumlah $2.851 billion itu adalah termasuk sekali dengan jualan digital, microtransactions in-game, pas bermusim dan expansions yang meningkat sebanyak 190 peratus dari tahun ke tahun. Kejayaan Fortnite telah menyumbang banyak kepada keuntungan ini
Keuntungan langganan meningkat 31 peratus

“Video games akan terus berkembang dengan jualan dari pengguna pada tahun 2018. Australia akan terus merasai peningkatan jualan video games yang sejajar dengan apa yang hampir sama dirasai negara-negara lain termasuk AS dan Britain.” Kata CEO IGEA, Ron Curry dalam kenyataan beliau.

Curry juga berharap bahawa kerajaan persekutuan akan mengiktiraf bahawa industri video games di Australia adalah “bahagian penting dalam ke semua industri, yang mana boleh membenarkan sektor tersebut untuk menyokong program yang sedia ada seperti cukai yang boleh dikembalikan.”
Beliau juga menambah, “Ia agak penting untuk melihat bahawa kesemua syarikat teknologi yang inovatif dan kreatif di Australia ini mampu bersaing pada tahap yang sama di peringkat global dengan banyak bidang kuasa lain menawarkan sokongan. Pembangun-pembangun game Australia patut mengambil peluang secara ekonomi dan budaya untuk menjana keuntungan global di dalam medium hiburan yang popular ini.”
Sumber: Gamespot


Rainbow Six Extraction Keluarkan Trailer Gameplay, Dedahkan Segala Kandungan Yang Akan Ditampilkan

Ubisoft baru sahaja mengeluarkan sebuah trailer gameplay baharu yang mendedahkan segalanya yang para pemain perlu tahu tentang game shooter akan datang mereka, Rainbow Six Extraction.
Dalam video kali ini, ia memperkenalkan bagaimanakah gameplay yang bakal disajikan ke dalam game PvE ini, kemudian berkongsikan apakah kandungan-kandungan yang tersedia seperti 18 Elite Operators, 12 map yang berubah-ubah, 13 misi berbahaya, 25 gajet, 69 senjata, 13 jenis musuh, sistem progression, kisah latar belakang (lore) baharu, sokongan cross-play penuh dan banyak lagi.
Jom layan:

Rainbow Six Extraction adalah game shooter co-op bersama 3 orang pemain. Operator-Operator ini dihantar ke lokasi-lokasi bahaya untuk melakukan serangan terhadap sejenis makhluk asing diberi nama Archæns.
Rainbow Six Extraction akan dilancarkan pada Januari 2022 untuk PC, PS5, PS4, Xbox Series dan Xbox One.